ΠΤΥΧΙΑΚΗ ΕΡΓΑΣΙΑ ΘΕΜΑ: ΠΡΟΓΡΑΜΜΑΤΙΣΜΟΣ ΚΑΙ ΜΕΘΟΔΟΙ ΛΗΨΗΣ ΕΠΙΧΕΙΡΗΜΑΤΙΚΩΝ ΑΠΟΦΑΣΕΩΝ - PDF\nΠΤΥΧΙΑΚΗ ΕΡΓΑΣΙΑ ΘΕΜΑ: ΠΡΟΓΡΑΜΜΑΤΙΣΜΟΣ ΚΑΙ ΜΕΘΟΔΟΙ ΛΗΨΗΣ ΕΠΙΧΕΙΡΗΜΑΤΙΚΩΝ ΑΠΟΦΑΣΕΩΝ\nDownload "ΠΤΥΧΙΑΚΗ ΕΡΓΑΣΙΑ ΘΕΜΑ: ΠΡΟΓΡΑΜΜΑΤΙΣΜΟΣ ΚΑΙ ΜΕΘΟΔΟΙ ΛΗΨΗΣ ΕΠΙΧΕΙΡΗΜΑΤΙΚΩΝ ΑΠΟΦΑΣΕΩΝ"\n1 ΣΔΟ/ΤΜΗΜΑ ΛΟΓΙΣΤΙΚΗΣ ΠΤΥΧΙΑΚΗ ΕΡΓΑΣΙΑ ΘΕΜΑ: ΠΡΟΓΡΑΜΜΑΤΙΣΜΟΣ ΚΑΙ ΜΕΘΟΔΟΙ ΛΗΨΗΣ ΕΠΙΧΕΙΡΗΜΑΤΙΚΩΝ ΑΠΟΦΑΣΕΩΝ ΣΠΟΥΔΑΣΤΡΙΑ: ΖΩΗ-ΙΩΑΝΝΑ ΜΑΜΟΥΛΑΚΗ Α.Μ.: 6279 ΕΙΣΗΓΗΤΗΣ: ΓΕΩΡΓΙΟΣ ΓΑΛΥΦΙΑΝΑΚΗΣ / ΚΑΘΗΓΗΤΗΣ ΕΦΑΡΜΟΓΩΝ ΑΠΡΙΛΙΟΣ\n2 ΠΕΡΙΕΧΟΜΕΝΑ 1. ΠΡΟΓΡΑΜΜΑΤΙΣΜΟΣ 1.1 Προγραμματισμός Έννοια Προγραμματισμού Σημασία Προγραμματισμού Αναγκαιότητα Προγραμματισμού Διαδικασία Προγραμματισμού Γιατί τα διοικητικά στελέχη αντιστέκονται στο Προγραμματισμό Στόχοι της επιχείρησης Διοίκηση με βάσει αντικμενεικούς σκοπούς ή στόχους Τύποι προγραμμάτων Περιοριστικοί παράγοντες προγραμματισμού ΣΤΡΑΤΗΓΙΚΗ & ΠΟΛΙΤΙΚΗ ΕΠΙΧΕΙΡΗΣΗΣ Η στρατηγική της επιχείρησης Η πολιτική της επιχείρησης Επεξεργασία & ανάπτυξη σχεδίων ΛΗΨΗ ΑΠΟΦΑΣΕΩΝ Διαδικασία λήψης αποφάσεων Στάδια λήψης των αποφάσεων Μορφές λήψης των επιχειρηματικών αποφάσεων Εφαρμογή του προγράμματος Αξιολόγηση του προγράμματος Ομαδική λήψη αποφάσεων Αποτελέσματα ομαδικών αποφάσεων Κατάταξη αποφάσεων σε προγραμματισμένες και μη προγραμματισμένες αποφάσεις Μέθοδοι και τεχνικές λήψης αποφάσεων SWOT Μια μέθοδος εκτίμησης της ετοιμότητας της επιχείρησης 46 ΒΙΒΛΙΟΓΡΑΦΙΑ 48 2\n3 1.1.ΠΡΟΓΡΑΜΜΑΤΙΣΜΟΣ ΕΝΝΟΙΑ ΠΡΟΓΡΑΜΜΑΤΙΣΜΟΥ Προγραμματισμός είναι η διαδικασία καθορισμού των στόχων και η επιλογή μιας μελλοντικής πορείας δράσης για την επίτευξη των στόχων αυτών. Ο προγραμματισμός γεφυρώνει το κενό ανάμεσα στη θέση που βρισκόμαστε τώρα και σε εκείνη που στοχεύουμε να βρεθούμε μελλοντικά. Με άλλα λόγια, ο προγραμματισμός βοηθά στην υλοποίηση των στόχων της επιχείρησης στο απώτερο μέλλον και όχι, βέβαια την επόμενη μέρα. Το μέλλον, όμως, δεν προβλέπεται. Παρά ταύτα, τα διοικητικά στελέχη είναι υποχρεωμένα να προσπαθούν να καθορίζουν τι θα μπορούσε να συμβεί στο μέλλον εάν υιοθετούσαν τη μία ή την άλλη πορεία δράσης.έτσι, ο προγραμματισμός ασχολείται με την μελλοντική αποτελεσματικότητα των αποφάσεων που θα ληφθούν σήμερα. Ο προγραμματισμός (programming planning) υλοποιεί το πρώτο και βασικό στοιχείο της επιστημονικής διοίκησης, την πρόβλεψη. Ο προγραμματισμός μπορεί να είναι δύο ειδών: 1 1. Ο βάσει, δεδομένων του παρελθόντος, στοιχείων του παρόντος και προβλέψεων για το μέλλον, καθορισμός της διαμόρφωσης των οικονομικών μεγεθών της επιχείρησης για μια προσεχή χρονική περίοδο (π.χ. έτος ή περισσότερα έτη ), 2. Ο καθορισμός μακροχρόνιων σκοπών και βραχυχρόνιων στόχων για επίτευξη μέσα σε μια χρονική περίοδο, καθώς και των μέσων με τα οποία θα πραγματοποιηθεί αυτή. (Οι μακροχρόνιοι σκοποί αφορούν σε μακροπρόθεσμο προγραμματισμό, ενώ οι βραχυχρόνιοι στόχοι σε βραχυπρόθεσμο λ.χ. ετήσιο). Στην πρώτη περίπτωση πρόκειται για το δυνατόν γενέσθαι ( δηλ. τις δυνατές να πραγματοποιηθούν επιτεύξεις) βάσει ορισμένων δεδομένων, στοιχείων και προβλέψεων, για μια χρονική περίοδο. Στη δεύτερη περίπτωση πρόκειται για το δέον γενέσθαι, δηλ. για τις επιβαλλόμενες επιτεύξεις των επιδιωκόμενων σκοπών και στόχων, με τα μέσα που είναι ενδεχόμενο να χρησιμοποιηθούν. 1 Οργάνωση και Διοίκηση, το Management της Νέας Εποχής, εκδόσεις Rosili έκδοση 4 η, Α. Τζωρτζάκης-Κ. Τζωρτζάκη Σελ.105 3\n4 Στην πράξη ο προγραμματισμός της επιχειρησιακής δράσης είναι μια σύνθεση των παραπάνω, με την έννοια ότι οι σκοποί και οι στόχοι που τίθενται για επίτευξη (το δέον γενέσθαι ) στηρίζονται στα δεδομένα, τα στοιχεία και τις προβλέψεις (το δυνατόν γενέσθαι ) και βρίσκονται σε αρμονία μ αυτά, γιατί αλλιώς θα ήταν ανεδαφικοί και αυθαίρετοι ΣΗΜΑΣΙΑ ΠΡΟΓΡΑΜΜΑΤΙΣΜΟΥ Η σημασία του επιχειρησιακού προγραμματισμού είναι πολύ μεγάλη γιατί με την εφαρμογή του: 2 1. Καθορίζονται με σαφήνεια οι επιδιωκόμενοι από την επιχείρηση σκοποί και στόχοι, τόσο συνολικά όσο και κατά τομείς της επιχείρησης (π.χ. παραγωγή, πωλήσεις κ.λπ.). 2. Χαράζεται η Στρατηγική και Πολιτική (γενική και ειδική κατά τομέα) της επιχείρησης. 3. Επιτυγχάνεται ενότητα στην κατεύθυνση της επιχειρησιακής δράσης, συντονισμός ενεργειών και εναρμόνιση προσώπων και πράξεων. 4. Πρόκειται μείωση του συνολικού και του, κατά μονάδα, κόστους, γιατί εξασφαλίζεται η πληρέστερη χρησιμοποίηση των απασχολούμενων ανθρώπινων δυνάμεων και των διατιθέμενων τεχνολογικών μέσων. 5. Αυξάνεται η αποτελεσματικότητα της επιχείρησης, ως παραγωγικότητα, οικονομικότητα και αποδοτικότητα. 6. Υποβοηθείται η διοικητική αποκέντρωση και η μεταβίβαση αρμοδιοτήτων με εξουσιοδότηση από την ανώτατη και τις ανώτερες διοικητικές βαθμίδες στις κατώτερες. 7. Αποτρέπονται οι άσκοπες ενέργειες, οι απώλειες χρόνου, οι σπατάλες δυνάμεων, υλικών και ενέργειας, αποφεύγονται οι συγχύσεις και συγκρούσεις αρμοδιοτήτων. 8. Διευκολύνεται ο έλεγχος της επιχειρησιακής δράσης με τη σύγκριση μεταξύ στόχων που προγραμματίζονται κι αυτών που επιτυγχάνονται ΑΝΑΓΚΑΙΟΤΗΤΑ ΠΡΟΓΡΑΜΜΑΤΙΣΜΟΥ Ο προγραμματισμός είναι απαραίτητος για κάθε για κάθε επιχειρηματική δραστηριότητα. Για να αντιληφθεί κανείς την αναγκαιότητα του προγραμματισμού, αρκεί να σκεφθεί ότι μια επιχείρηση χωρίς πρόγραμμα είναι σαν ένα πλοίο που ταξιδεύει σε πυκνή ομίχλη χωρίς να γνωρίζει το λιμάνι προορισμού του αλλά και 2 Management, εκδόσεις Interbooks,έκδοση 1995, Ιωάν. Χολέβας, 4\n5 χωρίς να έχει στη διάθεση του κάποιο μέσο ναυσιπλοΐας. Το μόνο πράγμα που είναι σίγουρο είναι ότι επιπλέει. Η αναγκαιότητα του προγραμματισμού γίνεται πιο εμφανής από τους παρακάτω λόγους: Το περιβάλλον της επιχείρησης είναι δυναμικό Τα πάντα μεταβάλλονται. Δύο φορές δεν μπορείς να πατήσεις το ίδιο νερό σε ένα ορμητικό ποτάμι. Αυτό ισχύει σήμερα για την ελληνική επιχείρηση περισσότερο από ποτέ. Το οικονομικό, τεχνολογικό, κοινωνικό και νομικό περιβάλλον της επιχείρησης μεταβάλλονται με ραγδαίους ρυθμούς. Σε αυτό το περιβάλλον καλείται η σημερινή επιχείρηση να αναπτύξει τη δική της προσαρμοστικότητα. Η επιχείρηση θα πετύχει την προσαρμογή της στις αλλαγές του περιβάλλοντος μόνο με τη βοήθεια της δραστηριότητας του προγραμματισμού. Ο αποτελεσματικός προγραμματισμός επιτρέπει στο διοικητικό στέλεχος να είναι σε θέση να επηρεάζει το μέλλον, και όχι απλώς να το αποδέχεται. Αν και κανείς δεν είναι σε θέση να προβλέψει το άγνωστο 100%, η πείρα δείχνει ότι είναι καλύτερο να βαδίζει κανείς προς το μέλλον με κάποια προετοιμασία. Με αυτόν τον τρόπο οι ασκούντες την ανώτατη διοίκηση έχουν το πρόγραμμα δράσης ως γνώμονα για τις αποφάσεις και τις ενέργειες τους. Επίσης το προσωπικό γνωρίζει ποιες είναι οι επιδιώξεις της επιχείρησης, γενικά και του κάθε τομέα ξεχωριστά. Η σημερινή παραγωγή είναι εντάσεως κεφαλαίου: Λόγω της τεχνολογικής προόδου, η σχέση μεταξύ σταθερού και μεταβλητού κόστους παραγωγής των προϊόντων έχει αλλάξει. Η επιχείρηση είναι υποχρεωμένη να προσαρμόζεται στις αλλαγές του περιβάλλοντος. Η προσαρμογή αυτή μεταφράζεται σε αποδοχή της νέας τεχνολογίας και των νέων μεθόδων παραγωγής. Ζούμε στην εποχή του αυτοματισμού. Αυτοματισμός, όμως, σημαίνει για την επιχείρηση αύξηση των σταθερών δαπανών σε βάρος των μεταβλητών και δέσμευση μεγάλων κεφαλαίων σε αυτόματο μηχανολογικό εξοπλισμό. Στο παρελθόν, μια επιχείρηση μπορούσε να διακόψει τη δραστηριότητα της σε μια σειρά παραγωγής, εάν, π.χ., τα μηνύματα από την αγορά ήταν αρνητικά. Η ζημιά σε αυτή την περίπτωση για την επιχείρηση θα ήταν η αποζημίωση των εργατών και η απαξίωση των χειροκίνητων μηχανημάτων που θα ακινητοποιούνταν. Αυτό έχει συμβεί στον κλάδο της υποδηματοβιομηχανίας, της κλωστοϋφαντουργίας, της βιομηχανίας τσιγάρων κ.α. Σήμερα, όμως, δεν συμβαίνει το ίδιο. Η παραγωγική διαδικασία είναι τελείως αυτοματοποιημένη. Μια βιοτεχνία παραγωγής καλτσών στη στον Περισσό, π.χ., που διαθέτει δύο αυτόματες μηχανές, δεν μπορεί να διακόψει την παραγωγή 5\n6 σε μια από τις δύο για μεγάλο χρονικό διάστημα. Εάν το πράξει είναι καταδικασμένη να κλείσει, επειδή το σταθερό κόστος του ακινητοποιηθέντος μηχανήματος η βιοτεχνία θα το επιρρίψει, φυσιολογικά, στο κόστος των παραγόμενων προϊόντων. Αυτό θα έχει ως συνέπεια αύξηση του κόστους των προϊόντων και μείωση της ανταγωνιστικότητάς της. Με άλλα λόγια, ο φορέας της σημερινής επιχείρησης, προκειμένου να προχωρήσει σε μια νέα επένδυση, δηλαδή στην αγορά ενός αυτόματου μηχανήματος, πρέπει να είναι σχεδόν βέβαιος πως για 3-5 έτη θα έχει μια εξασφαλισμένη αγορά για τα προϊόντα που θα παράγει το αυτόματο μηχάνημα. Το χρονικό αυτό διάστημα των 3-5 ετών μπορεί να είναι μεγαλύτερο ή μικρότερο, ανάλογα με το ύψος της επένδυσης και το είδος του παραγόμενου προϊόντος. Από τα παραπάνω γίνεται φανερό ότι η σημερινή επιχείρηση έχει ανάγκη από ένα μακροχρόνιο και συστηματικό προγραμματισμό. Για να υπάρξει όμως, ένας τέτοιου είδους προγραμματισμός, τα διοικητικά στελέχη πρέπει να διαθέτουν ειδικές γνώσεις, ευρύτητα πνεύματος και δημιουργική φαντασία και η επιχείρηση να φροντίζει για την ανεύρεση και πρόσληψη στελεχών με τέτοιες ικανότητες. Το κράτος, επίσης, θα πρέπει να έχει ως στόχο του εκάστοτε πενταετούς προγράμματος οικονομικής ανάπτυξης όχι απλώς την προσέλκυση κεφαλαίων, αλλά τη δημιουργία ικανών στελεχών, που θα δώσουν τη σιγουριά που επιζητεί ο φορέας της επιχείρησης ή το κεφάλαιο γενικότερα. Γιατί, έτσι μόνο θα λυθεί το πρόβλημα της έλλειψης επενδύσεων. Ο προγραμματισμός δείχνει την κατεύθυνση και παρέχει ένα αίσθημα ευθύνης Χωρίς προγράμματα οι επιχειρήσεις περιορίζονται στο να αντιδρούν απλώς στα καθημερινά γεγονότα που συμβαίνουν στο περιβάλλον τους. Αντίθετα, ο προγραμματισμός, επικεντρώνοντας την προσοχή σε συγκεκριμένους στόχους, βοηθά τα διοικητικά στελέχη να παίρνουν αποφάσεις για το μέλλον στα πλαίσια μιας ευρύτερης προοπτικής. Όλοι οι managers ανώτεροι, μεσαίοι, κατώτεροι) έχουν σταθερό προσανατολισμό. Επίσης, αυτός ο κοινός στόχος κάνει τα διοικητικά στελέχη ικανά να συντονίζουν και να ενοποιούν τις ενέργειες τους. Όπως για να είναι αποτελεσματική η άμυνα μιας χώρας θα πρέπει να υπάρχει συντονισμός μεταξύ του στρατού ξηράς, του ναυτικού και της αεροπορίας, έτσι και στην περίπτωση της επιχείρησης, για να συνεργαστούν αποτελεσματικά οι λειτουργίες της ( μάρκετινγκ, παραγωγής, χρηματοοικονομικών υπηρεσιών κλπ.), πρέπει να υπάρχει ένα ουσιαστικό και ολοκληρωμένο πρόγραμμα, που να δείχνει την κατεύθυνση. 6\n7 Επίσης, όλοι οι εργαζόμενοι επωφελούνται από τον προγραμματισμό. Το προσωπικό γνωρίζει ποιες είναι οι επιδιώξεις της επιχείρησης γενικά και του κάθε τομέα ξεχωριστά. Από τη στιγμή που οι στόχοι μιας επιχείρησης έχουν καθοριστεί σαφώς, οι εργαζόμενοι μπορούν να ελέγχουν σε ποιο βαθμό η εργασία τους συμβάλλει στην επίτευξη αυτών των στόχων. Στη συνέχεια όταν οι στόχοι επιτευχθούν, οι εργαζόμενοι μπορούν και πρέπει να μοιράζονται το αίσθημα της επιτυχίας. Να αισθάνονται, δηλαδή, πως αυτοί είναι οι δημιουργοί, οι βασικοί συντελεστές που βοήθησαν τη επιχείρηση να υλοποιήσει τους στόχους της. Εάν αυτό το αίσθημα ενισχυθεί με την ενημέρωση και ενθάρρυνση των εργαζομένων, αυτοί μπορεί να βοηθήσουν αποτελεσματικά τόσο κατά το στάδιο εκπόνησης των προγραμμάτων όσο και κατά την υλοποίηση τους. Η επίτευξη, λοιπόν, των προγραμματιζόμενων στόχων μπορεί να αποτελέσει τη βάση για την παροχή κινήτρου στο προσωπικό, να αυξήσει την παραγωγικότητα της εργασίας του. Από τον προγραμματισμό εξαρτώνται οι άλλες δραστηριότητες της διοίκησης Χωρίς πρόγραμμα ως οδηγό, όλες οι άλλες δραστηριότητες της διοίκησης είναι περιορισμένης αξίας. Ο προγραμματισμός βάζει τη βάση για τις άλλες δραστηριότητες της διοίκησης. Από την άποψη αυτή είναι μοναδικός, αφού συνεπάγεται τον καθορισμό των στόχων της επιχείρησης. Αυτό και μόνο δίνει στον προγραμματισμό την πρωτοκαθεδρία. Οι στόχοι πρέπει να καθορίζονται προτού ληφθούν οι αποφάσεις, για το ποια θα είναι, π.χ., η καλύτερη οργάνωση, στελέχωση και καθοδήγηση του προσωπικού και ποιος τελικά θα είναι ο καλύτερος έλεγχος για να επιτευχθούν αυτοί οι στόχοι. Από τη στιγμή που θα καθοριστούν οι στόχοι, τα διοικητικά στελέχη μπορούν να οργανώσουν τη δομή της επιχείρησης προκειμένου να πετύχουν την πραγματοποίηση τους. Όταν δημιουργηθεί η δομή της επιχείρησης, προσλαμβάνεται το κατάλληλο προσωπικό και τα διοικητικά στελέχη μπορούν να στρέψουν την προσοχή τους στην αποτελεσματική διεύθυνση και στην ανάπτυξη θετικών διαπροσωπικών σχέσεων. Τέλος, με τον έλεγχο κρίνεται αν οι στόχοι της επιχείρησης έχουν εκπληρωθεί. Γενικά, ο προγραμματισμός προσφέρει ένα σαφές και σταθερό πλαίσιο δράσης που δεν επιτρέπει αυθαίρετες εκτροπές και αν παρατηρηθούν αποκλίσεις γίνεται αναθεώρηση του προγράμματος και επανακαθορισμός των στόχων. 7\n8 Η διαδικασία του προγραμματισμού Για να κατανοήσουμε καλύτερα τη δραστηριότητα του προγραμματισμού, είναι χρήσιμο να αναφερθούμε στη διαδικασία του προγραμματισμού. Όπως απεικονίζεται στο σχήμα 1.1., ο προγραμματισμός έχει πέντε φάσεις. Αυτές οι φάσεις είναι επαναλαμβανόμενες και αλληλοεπηρεαζόμενες και πρέπει να εξετάζονται ταυτόχρονα. 3 ΚΑΘΟΡΙΣΜΟΣ ΤΩΝ ΣΤΟΧΩΝ ρ ώ τ η Π ΠΡΟΤΑΣΕΙΣ ΤΩΝ ΔΙΟΙΚΗΤΙΚΩΝ ΣΤΕΛΕΧΩΝ ΛΗΨΗ ΑΠΟΦΑΣΕΩΝ ΕΦΑΡΜΟΓΗ ΤΟΥ ΠΡΟΓΡΑΜΜΑΤΟΣ ΔΡΑΣΗΣ φ ά σ η : ΑΞΙΟΛΟΓΗΣΗ ΤΟΥ ΠΡΟΓΡΑΜΜΑΤΟΣ Σχήμα 1.1. Οι φάσεις του προγραμματισμού Καθορισμός των στόχων : Η πρώτη φάση της διαδικασίας του προγραμματισμού είναι ο καθορισμός των στόχων της επιχείρησης. Οι στόχοι αποτελούν, βασικά το σημείο εκκίνησης, αφού παρέχουν την κατεύθυνση για όλες τις άλλες δραστηριότητες της διοίκησης. Αφετηρία των στόχων αποτελούν οι εκάστοτε παρουσιαζόμενες ευκαιρίες στο περιβάλλον της επιχείρησης. Παραδείγματος χάριν, οι ιδέες για νέα προϊόντα ή 3 Οργάνωση και Διοίκηση, το Management της Νέας Εποχής, εκδόσεις Rosili έκδοση 2007, Α. Τζωρτζάκης-Κ. Τζωρτζάκη Σελ\n9 υπηρεσίες προς ικανοποίηση συγκεκριμένων αναγκών των καταναλωτών αποτελούν την αφετηρία επιλογής των νέων στόχων για μια επιχείρηση. Δεύτερη φάση: Προτάσεις των διοικητικών στελεχών : Μετά τον καθορισμό των στόχων, τα διοικητικά στελέχη θα πρέπει να αναπτύξουν προτάσεις σχετικά με το μελλοντικό περιβάλλον μέσα στο οποίο θα υλοποιηθούν οι στόχοι. Αυτό συνιστάται, βασικά, στην πρόβλεψη των γεγονότων ή των συνθηκών εκείνων που είναι δυνατόν να επηρεάσουν την επίτευξη των στόχων. Τρίτη φάση: Λήψη αποφάσεων Η τρίτη φάση της διαδικασίας του προγραμματισμού περιλαμβάνει την επιλογή της εναλλακτικής εκείνης λύσης που θα συμβάλλει καλύτερα στην υλοποίηση των στόχων της επιχείρησης. Τα στάδια για τη λήψη μιας απόφασης είναι: i. Ο προσδιορισμός των διαφόρων εναλλακτικών λύσεων, ii. Η ανάλυση των εναλλακτικών λύσεων και iii. Η επιλογή της καλύτερης εναλλακτικής λύσης. Τέταρτη φάση: Εφαρμογή του προγράμματος δράσης Από τη στιγμή που έχει υιοθετηθεί ένα πρόγραμμα δράσης, αυτό πρέπει να εφαρμοστεί. Τα προγράμματα από μόνα τους δεν εγγυώνται την επιτυχία μιας επιχείρησης. Τα διοικητικά στελέχη θα πρέπει να πάρουν την πρωτοβουλία να μετατρέψουν τα προγράμματα σε δράση. Πέμπτη φάση: Αξιολόγηση του προγράμματος Τελικά, τα προγράμματα και οι εφαρμογές τους πρέπει να υποβάλλονται συνεχώς σε έλεγχο. Ο έλεγχος αυτός πρέπει να γίνεται τόσο κατά τη διάρκεια της υλοποίησης των προγραμμάτων όσο και μετά την ολοκλήρωσή τους. Όλα τα διοικητικά στελέχη είναι υπεύθυνα για την εκτίμηση των αποτελεσμάτων του προγραμματισμού. Η σύγκριση των πραγματικών αποτελεσμάτων με τα αναμενόμενα είναι αναγκαία, γιατί έτσι βελτιώνεται η αποτελεσματικότητα των προγραμμάτων που ήδη υλοποιούνται. Επίσης, με το σύστημα της επαναπληροφόρησης που διαθέτουν οι επιχειρήσεις, θα γίνει καλύτερη επεξεργασία των μελλοντικών προγραμμάτων που πρόκειται να εκπονηθούν. 9\n10 1.1.5 ΓΙΑΤΙ ΤΑ ΔΙΟΙΚΗΤΙΚΑ ΣΤΕΛΕΧΗ ΑΝΤΙΣΤΕΚΟΝΤΑΙ ΣΤΟΝ ΠΡΟΓΡΑΜΜΑΤΙΣΜΟ Πολλά διοικητικά στελέχη με ικανότητες και προνοητικότητα, προσόντα αναγκαία για τον προγραμματισμό, αντιστέκονται σε αυτόν για διάφορους λόγους: Τα διοικητικά στελέχη προτιμούν να δρουν με βάση τα άμεσα προβλήματα, επειδή αυτά παρέχουν συνεχή επανατροφοδότηση. Αν, π.χ., ένα διοικητικό στέλεχος βοηθήσει κάποιον πελάτη που επείγεται να παραλάβει την παραγγελία του, ο πελάτης θα τον ευχαριστήσει εκείνη τη στιγμή. Ο προγραμματισμός, όμως, αντιμετωπίζει μελλοντικά γεγονότα και οι ανταμοιβές καθυστερούν. Ο καλός προγραμματισμός απαιτεί σκληρή δουλειά. Τα προγράμματα μπορεί να χρησιμοποιηθούν για τη μέτρηση των αποτελεσμάτων, και μερικές φορές τα διοικητικά στελέχη θέλουν να μη γνωρίζει κανένας άλλος πως τα προγράμματα που κατέστρωσαν ήταν φτωχά ή ότι αυτά δεν υλοποιήθηκαν. Ο προγραμματισμός προϋποθέτει έντονο προβληματισμό και εκτεταμένες δραστηριότητες γραπτής εργασίας, πράγμα που δεν αρέσει στα περισσότερα διοικητικά στελέχη. Αυτά έχουν την τάση να δρουν. Οι μακρές περίοδοι συλλογισμού και σκέψης που απαιτούνται για έναν καλό προγραμματισμό μπορεί να είναι επώδυνες για ανθρώπους που αισθάνονται καλά μόνο όταν δρουν ΟΙ ΣΤΟΧΟΙ ΤΗΣ ΕΠΙΧΕΙΡΗΣΗΣ Στόχοι είναι οι αντικειμενικοί σκοποί της επιχείρησης. Οι όροι στόχοι και σκοποί θα χρησιμοποιούνται με την ίδια σημασία σε αυτή την εργασία. Οι όροι αυτοί αναφέρονται στο αποτέλεσμα που επιθυμούν να επιτύχουν οι επιχειρήσεις. Επίσης, παρέχουν τον προσανατολισμό για όλες τις αποφάσεις της διοίκησης και καθορίζουν τα πρότυπα βάσει των οποίων μπορεί να αξιολογηθούν τα τελικά αποτελέσματα. Για όλους τους παραπάνω λόγους οι στόχοι αποτελούν τη βάση του προγραμματισμού. Ίσως, όταν αναφέρεται κανείς στις επιχειρήσεις, να θεωρεί πως ο μοναδικός αντικειμενικός σκοπός τους είναι η επίτευξη κερδών. Μια λεπτομερής, όμως, ανάλυση είναι δυνατόν να δείξει ότι μια επιχείρηση μπορεί να έχει βάλει ως στόχο την αύξησης του μεριδίου της αγοράς που κατέχει, παράλληλα δε να φροντίζει για την ικανοποίηση των αναγκών του προσωπικού της και την πρόοδο του κοινωνικού συνόλου. Έτσι, κάθε επιχείρηση κατευθύνεται ή προσανατολίζεται προς την 10\n11 υλοποίηση ορισμένων στόχων. Εάν μια επιχείρηση ή γενικότερα μια οικονομική μονάδα δεν έχει στόχους, δεν υπάρχει λόγος ύπαρξης της. Οι στόχοι, όμως, πρέπει να είναι διατυπωμένοι σαφήνεια και να γνωστοποιούνται, κατά τρόπο συγκεκριμένο, σε εκείνους που έχουν σχέση με την εκτέλεσή τους. Πριν, δηλαδή,ξεκινήσουμε μια οποιαδήποτε δραστηριότητα, οι στόχοι που έχουμε υπόψη μας θα πρέπει να έχουν διατυπωθεί ξεκάθαρα και να έχουν γίνει κατανοητοί από όλους τους ενδιαφερόμενους. Από αυτό δε ακριβώς το σημείο αρχίζει η αποστολή του προγραμματισμού και των άλλων δραστηριοτήτων της διοίκησης, δηλαδή της οργάνωσης, της στελέχωσης, της διεύθυνσης, της ηγεσίας και του ελέγχου. Ο προγραμματισμός αρχίζει με τον καθορισμό των στόχων, σχεδιάζεται η κατάλληλη οργάνωση, επιλέγονται και κατανέμονται τα στελέχη στις θέσεις όπου το καθένα θα αποδώσει καλύτερα, μεθοδεύεται η δράση του ανθρώπινου δυναμικού και συστηματοποιείται ο έλεγχος της συλλογικής δραστηριότητας στην επιχείρηση. Συνήθως, κατά την εξέταση των στόχων απαριθμούνται διάφορες ιδιότητες που, ως παράγοντες, επηρεάζουν και διαμορφώνουν το περιεχόμενο των στόχων. Παρακάτω απαριθμούνται ορισμένες από αυτές. Στόχοι (Targets, Object ) λοιπόν, είναι οι άμεσες ή βραχυπρόθεσμες επιδιώξεις της επιχείρησης που εντάσσονται στο πλαίσιο των ευρύτερων και μακροχρόνιων αντικειμενικών σκοπών. Οι στόχοι είναι γενικότεροι και ειδικότεροι. 1.Οι γενικότεροι στόχοι αφορούν στο σύνολο της επιχείρησης όπως είναι ενδεικτικά: 4 Η κάλυψη των ποσοτικών αναγκών σε προσωπικό, όπως παρουσιάζεται κάθε φορά, ώστε να μη χωλαίνει το επιχειρησιακό έργο. Η συνεχής ενημέρωση του προσωπικού για την εξοικείωση του με το πρόγραμμα και τους επιδιωκόμενους σκοπούς. Ο αγώνας για την καταπολέμηση της σπατάλης χρόνου, δυνάμεων και χρήματος. Η θέσπιση (ηθικών και υλικών) κινήτρων για την αύξηση της παραγωγικότητας της εργασίας. Η επαγρύπνηση για το συντονισμό των ενεργειών. 4 Management, εκδόσεις Interbooks,έκδοση 1995, Ιωάν. Χολέβας, σελ.99 11\n12 Ο διαρκής έλεγχος σε πρόσωπα, πράγματα και καταστάσεις για τη λήψη προληπτικών και κατασταλτικών μέτρων, ώστε να μην υπάρχουν αποκλίσεις από τους σκοπούς και το πρόγραμμα κ.ο.κ. 2.Οι ειδικότεροι στόχοι αφορούν σε κάθε τομέα χωριστά. Για παράδειγμα: Στις αγορές, είναι η προμήθεια των πρώτων υλών στην ποιότητα και την τιμή που έχει προγραμματισθεί. Στην παραγωγή, είναι η αυστηρή τήρηση των ποιοτικών προδιαγραφών. Στο Marketing, είναι η συνεχής παρακολούθηση της αγοράς κατανάλωσης, η αποτελεσματική διαφήμιση για την προσέλκυση πελατείας και η εξυπηρέτηση των καταναλωτών για να μην υπάρχουν παράπονα. Στο χρηματοπιστωτικό τομέα, είναι η πιο συμφέρουσα εξεύρεση κεφαλαίων στο χρόνο που απαιτείται κ.ο.κ. Ιδιότητες των στόχων Σαφήνεια: κάθε στόχος πρέπει να είναι διατυπωμένος με σαφήνεια, τόσο ως προς το περιεχόμενο και τη χρονική του διάρκεια όσο και ως προς το φορέα υλοποίησης του. Πρέπει να είναι διατυπωμένος γραπτά, πράγμα που βοηθά στην αποσαφήνιση του στόχου και δεσμεύει το προσωπικό ως προς την επίτευξή του. Ρεαλισμός: Οι στόχοι που έχουν επιλεγεί πρέπει να μπορεί να επιτευχθούν με τα μέσα και το προσωπικό που διαθέτει η επιχείρηση. Στόχοι που βασίζονται σε εξωπραγματικούς υπολογισμούς μπορεί να αποτελέσουν απραγματοποίητους πόθους για τα στελέχη της επιχείρησης. Ιεράρχηση: Οι επιχειρήσεις συνήθως επιδιώκουν να υλοποιήσουν ταυτόχρονα πολλούς στόχους. Για να μην υπάρχει σύγχυση κατά την πραγματοποίησή τους ως προς το ποιος θα επιτευχθεί πρώτος και ποιος δεύτερος, θα πρέπει να υπάρξει ιεράρχηση των στόχων και, ανάλογα με τη σπουδαιότητα του καθενός, να καθοριστεί η σειρά πραγματοποίησής τους. Συνέπεια: Οι στόχοι θα πρέπει να συμφωνούν με την αποστολή και τους γενικότερους στόχους, καθώς και με την πολιτική της επιχείρησης. Επίσης, θα πρέπει να είναι συνεπείς με τους υπόλοιπους στόχους που έχουν τεθεί στο ίδιο οριζόντιο ή κατώτερο επίπεδο της διοικητικής ιεραρχίας. 12\n13 Πλεονεκτήματα των στόχων Ο καθορισμός των στόχων προσφέρει διάφορα πλεονεκτήματα στην επιχείρηση τα οποία δεν έχουν πάντα την ίδια σημασία και την ίδια σοβαρότητα, αλλά εξαρτώνται από την κατάσταση που επικρατεί σε αυτήν κατά τη συγκεκριμένη χρονική περίοδο. Τα πλεονεκτήματα αυτά παρουσιάζονται στο σχήμα 1.2. και είναι τα παρακάτω: 5 ΚΑΤΕΥΘΥΝΣΗ ΤΩΝ ΣΤΟΧΩΝ ΠΕΡΙΟΡΙΣΜΟΙ ΣΤΟΧΟΙ ΠΗΓΗ ΔΙΚΑΙΩΜΑΤΩΝ ΚΑΘΟΡΙΣΜΟΣ ΠΡΟΤΥΠΩΝ ΔΗΜΙΟΥΡΓΙΑ ΚΙΝΗΤΡΩΝ 1. Κατεύθυνση των προσπαθειών: Οι στόχοι, με τον προσδιορισμό τους, προσφέρουν το σημείο αναφοράς προς το οποίο τόσο η διοίκηση της επιχείρησης όσο και το προσωπικό της θα κατευθύνουν τις προσπάθειές τους. Εξυπηρετούν, επίσης, το συντονισμό των προσπαθειών του συνόλου της επιχείρησης προς έναν κοινό σκοπό. Βάζουν την επιχείρηση σε μια σωστή πορεία. 2. Περιορισμοί: στο βαθμό που ένα στόχος είναι διατυπωμένος και περιγράφει τι πρέπει να γίνει, κατά τον ίδιο τρόπο πρέπει να αναφέρει τι δεν πρέπει να γίνει. Μια επιχείρηση που έχει θέσει ορισμένους στόχους μειώνει τις πιθανότητες να αναζητήσει άλλους εναλλακτικούς. Έτσι, η συγκεκριμένη επιχείρηση διαθέτει όλο το χρόνο και συγκεντρώνει όλη την προσπάθεια της στην επίτευξη των στόχων που έχει ήδη θέσει. 3. Πηγή δικαιωμάτων από το περιβάλλον της: οι στόχοι αποτελούν για την επιχείρηση πηγή δικαιωμάτων, δικαιολογούν την ύπαρξη της στους πελάτες της, στους εργαζομένους και σε ολόκληρη την κοινωνία. Μια επιχείρηση της οποίας οι στόχοι θεωρούνται δικαιολογημένοι απολαμβάνει τα πλεονεκτήματα που μπορεί να της εξασφαλίσει το περιβάλλον της. 5 Οργάνωση και Διοίκηση, το Management της Νέας Εποχής, εκδόσεις Rosili έκδοση 2007, Α. Τζωρτζάκης-Κ. Τζωρτζάκη Σελ\n14 4. Καθορισμός προτύπων: από τη στιγμή που οι στόχοι γίνουν ξεκάθαροι και συγκεκριμένοι, ταυτόχρονα παρέχονται και τα απαραίτητα πρότυπα μέτρησης των αποτελεσμάτων για τους στόχους που έχουν τεθεί. Τα πρότυπα είναι τριών ειδών: Ιστορικά, δηλαδή με βάση τις προηγούμενες επιτεύξεις, Συγκριτικά και Βάσει υπολογισμού. Τα πρότυπα μπορεί να χαρακτηρισθούν θετικά όταν δηλώνεται ακριβώς τι απαιτείται, αρνητικά όταν δηλώνεται αυτό που δεν απαιτείται και μηδενικά όταν δηλώνεται πότε δεν θα γίνει τίποτα. Αξιολόγηση είναι η σύγκριση του πραγματικού αποτελέσματος με το πρότυπο που αναφέρει ο στόχος. 5. Δημιουργία κινήτρων: Όταν ένας στόχος έχει προσδιοριστεί και διατυπωθεί με σαφήνεια, παρέχει μια βάση κινήτρων για το προσωπικό της επιχείρησης: κίνητρα για αύξηση της παραγωγικότητας, κίνητρα για την επιτυχία των στόχων, όπως π.χ., η αύξηση του μεριδίου της αγοράς, του ύψους των πωλήσεων κ.λπ. Είδη στόχων Οι στόχοι μιας επιχείρησης είναι πολλοί και διαφέρουν μεταξύ τους. Τους στόχους της επιχείρησης μπορούμε να ρους κατατάξουμε σε τρεις βασικές κατηγορίες: παραγωγικούς, οικονομικούς και κοινωνικούς. i. Παραγωγικοί Οι παραγωγικοί στόχοι αναφέρονται στη βασική δραστηριότητα της επιχείρησης: παραγωγή προϊόντων ή υπηρεσιών προς ικανοποίηση ορισμένων αναγκών των καταναλωτών. Ενδεικτικά αναφέρονται παρακάτω ορισμένα παραδείγματα αυτής της κατηγορίας στόχων. Βασικός στόχος της επιχείρησης είναι ο εντοπισμός μιας συγκεκριμένης ανάγκης ενός τμήματος της αγοράς και η παραγωγή εκείνου του προϊόντος ή υπηρεσίας που θα ικανοποιεί αυτή την ανάγκη, όπως π.χ., ο εντοπισμός της ανάγκης του κομπιούτερ τσέπης. Μόλις η επιχείρηση εντοπίσει την ανάγκη, προχωρεί στην ικανοποίηση της. 14\n15 Ο στόχος μπορεί να αναφέρεται στα προϊόντα των διαφόρων σειρών της επιχείρησης. Κάθε προϊόν μιας σειράς μπορεί να διατηρηθεί, να διαφοροποιηθεί ή να καταργηθεί. Επίσης, μπορεί να προστεθεί ένα νέο προϊόν στη σειρά, π.χ., η Lever ΕΛΛΑΣ Α.Ε. έχει τη σειρά Skip για πλυντήριο που περιλαμβάνει: 1) σκόνη που μπαίνει στην ειδική θήκη απορρυπαντικού του πλυντηρίου και 2) σκόνη micro, που μπαίνει μέσα στον κάδο. Τη συμπληρώνει με υγρή μορφή απορρυπαντικού για πλυντήριο. Ο στόχος μπορεί να έχει σχέση με την αγορά: τους υπάρχοντες αγοραστές και τους πιθανούς, το μερίδιο της αγοράς που έχει η επιχείρηση, τη γεωγραφική εξάπλωση της κ.λπ. Μια αλυσίδα σουπερμάρκετ, π.χ., θέλει να κατακτήσει την αγορά της Κρήτης και ιδρύει και εδώ σουπερμάρκετ. ii. Οικονομικοί στόχοι Οι στόχοι συνυπάρχουν με τους παραγωγικούς, αλλά είναι ανεξάρτητοι από αυτούς. Οι οικονομικοί στόχοι έχουν τη βάση τους στις οικονομικές έννοιες: οικονομικότητα, παραγωγικότητα, αποδοτικότητα, μεγιστοποίηση, κερδών κ.ά. Έτσι, όταν ο στόχος αναφέρεται στην οικονομικότητα της επιχείρησης, αυτός εκφράζει την οικονομική αρχή. Όταν ο στόχος αναφέρεται στην παραγωγικότητα, αυτός εκφράζει τα ποσοτικά και ποιοτικά τεχνικά επιτεύγματα της επιχείρησης. Όταν ο στόχος αναφέρεται στην αποδοτικότητα των κεφαλαίων της επιχείρησης, αυτός εκφράζει το επιτυγχανόμενο λογιστικό αποτέλεσμα της επιχείρησης. Τέλος, όταν ο στόχος αναφέρεται στη μεγιστοποίηση των κερδών, σημαίνει μεγιστοποίηση της διαφοράς εσόδων και εξόδων της επιχείρηση. iii. Κοινωνικοί στόχοι Οι κοινωνικοί στόχοι δεν έχουν άμεση σχέση με τους βασικούς στόχους και επιδιώξεις της επιχείρησης. Κοινωνικοί στόχοι μπορεί να είναι: η ικανοποίηση των αναγκών του προσωπικού της επιχείρησης και η βελτίωση των συνθηκών εργασίας, το έμπρακτο ενδιαφέρον για τον περιορισμό της μόλυνσης του περιβάλλοντος, η συνδρομή για διάφορους κοινωνικούς σκοπούς κ.ά. 15\n16 1.3.ΔΙΟΙΚΗΣΗ ΜΕ ΒΑΣΗ ΤΟΥΣ ΑΝΤΙΚΕΙΜΕΝΙΚΟΥΣ ΣΚΟΠΟΥΣ Ή ΣΤΟΧΟΥΣ MANAGEMENT BY OBJECTIVES (M.B.O.) Μέχρι τώρα αναφερθήκαμε στο πως καθορίζονται οι γενικοί στόχοι της επιχείρησης, ενώ ελάχιστα αναφέρθηκαν σχετικά με τον καθορισμό των στόχων των εργαζομένων (υποστόχων) σε μια επιχείρηση. Μια αρκετά διαδεδομένη προσέγγιση της διοίκησης των επιχειρήσεων είναι η διοίκηση βάση στόχων (Δ.Β.Σ.). Η διοίκηση βάση στόχων είναι ένα σύστημα διοίκησης κατά το οποίο αυτός που προΐσταται μιας διοικητικής ιεραρχίας θέτει για κάθε υφιστάμενο τους σαφείς στόχους, τους σαφείς στόχους που πρέπει να επιτευχθούν. Η φιλοσοφία αυτής της προσέγγισης είναι να εισαγάγει όλα τα στελέχη στο συγκεκριμένο στόχο της επιχείρησης, έτσι ώστε να κάνουν το στόχο της επιχείρησης δικό τους στόχο. Μόλις το πρόβλημα (δηλαδή ο στόχος) γίνει κατανοητό από τα στελέχη και γενικά απ όλους τους εργαζομένους μια επιχείρησης, αυτοί θα προσπαθήσουν να δώσουν λύση στο πρόβλημα. Με άλλα λόγια, σ αυτήν την περίπτωση όλα τα στελέχη όλων των διοικητικών επιπέδων της διοικητικής ιεραρχίας θα δώσουν τον καλύτερο εαυτό τους προκειμένου να υλοποιηθεί ο στόχος ή οι στόχοι που έχουν τεθεί από την επιχείρηση. Για να γίνει, όμως, αποδεκτός ο υποστόχος από τον υφιστάμενο, θα πρέπει ο στόχος αυτός να συζητηθεί και να επεξηγηθεί από κοινού μεταξύ προϊσταμένου και υφισταμένου. Η φιλοσοφία αυτή παρουσιάζεται στο σχήμα Οργάνωση και Διοίκηση, το Management της Νέας Εποχής, εκδόσεις Rosili έκδοση 2007, Α. Τζωρτζάκης-Κ. Τζωρτζάκη Σελ\n17 ΠΡΟΙΣΤΑΜΕΝΟΣ ΥΦΙΣΤΑΜΕΝΟΣ 1.Κοινοί στόχοι 2.Καθορισμός & αποδοχή στόχων Δέσμευση των Υφιστάμενων Βελτίωση της απόδοσης των εργαζομένων Σχήμα 1.3. Η φιλοσοφία της διοίκησης βάσει στόχων (Δ.Β.Σ.) Όπως ήδη αναφέρθηκε και παραπάνω, οι στόχοι και οι υποστόχοι πρέπει να είναι σαφείς, κατορθωτοί και να μπορούν να προσδιοριστούν ποσοτικά. Με βάση δε τους στόχους και υποστόχους που έχουν τεθεί και το βαθμό υλοποίησης τους γίνεται η εκτίμηση της απόδοσης του κάθε στελέχους της επιχείρησης. Στην περίπτωση επιτυχίας των στόχων ακολουθεί υλική και ηθική επιβράβευση του Manager και των εργαζομένων που ανήκουν στην ομάδα του και στην περίπτωση της υστέρησης, επιδιώκεται η βελτίωση της απόδοσης του Manager και των συνεργατών του, μελών της ομάδας του. Η διοίκηση βάση στόχων γίνεται πιο αποτελεσματική όταν: 1) Οι τιθέμενοι στόχοι βρίσκονται σε απόλυτη αρμονία αφενός με τους αντικειμενικούς σκοπούς της επιχείρησης και αφετέρου με τους κάθε φύσης πόρους που αυτή διαθέτει, 2) Οι Managers στους οποίους ανατίθεται η επίτευξη των στόχων συμφωνούν να αναλάβουν την προσπάθεια και συμμετέχουν στις διαπιστώσεις ως προς το βαθμό επίτευξής τους και 3) Το στέλεχος που ηγείται στην ομάδα των εργαζομένων με τους οποίους αναλαμβάνουν μαζί την επίτευξη των στόχων εξηγεί αναλυτικά το τι και πως επιδιώκεται και ανακοινώνει τα κίνητρα για την περίπτωση επιτυχίας. Σημειώνεται ότι εκτός από τον Top Manager και οι Senior Managers μπορούν να αναθέσουν σε υφισταμένους τους την επίτευξη ορισμένων στόχων. Η διαδικασία της διοίκησης βάσει στόχων (Δ.Β.Σ.) Η διαδικασία της Δ.Β.Σ. αναλύεται στα επόμενα πέντε στάδια, όπως παρουσιάζονται στο σχήμα\n18 Συζήτηση για τις απαιτήσεις εργασίας Ανάπτυξη ειδικών στόχων από τον υφιστάμενο Συζήτηση των ειδικών στοιχείων του υφιστάμενου Καθορισμός προτύπων και σημείων ελέγχου Αξιολόγηση των αποτελεσμάτων Σχήμα 1.4. Βάσεις στόχων Στάδιο 1 ο Συζήτηση για τις απαιτήσεις της εργασίας: Ο προϊστάμενος συναντάται με τον υφιστάμενο για να συζητήσουν τις απαιτήσεις της εργασίας που καλείται ο υφιστάμενος να εκτελέσει. Η επικοινωνία είναι βασικό στοιχείο σε αυτό το στάδιο. Ο προϊστάμενος πρέπει να ενημερώσει τον υφιστάμενο για τους στόχους που έχει θέσει η διοίκηση της επιχείρησης. Να του εξηγήσει ποιο ακριβώς κομμάτι από το γενικό στόχο πρέπει να αναλάβει ο υφιστάμενος, προκειμένου η επιχείρηση να επιτύχει το στόχο της. Σ αυτό το στάδιο δίνεται η ευκαιρία στον υφιστάμενο να καταλάβει ποιες θα πρέπει να είναι οι προτεραιότητες του, προκειμένου να εκτελέσει το έργο που θα του ανατεθεί. Στάδιο 2 ο Ανάπτυξη των ειδικών στόχων του υφισταμένου: Εδώ ο υφιστάμενος αναπτύσσει τους δικούς του ειδικούς στόχους, προκειμένου να εκτελέσει το έργο που του έχει ανατεθεί από το γενικότερο στόχο, σύμφωνα με όσα συμφωνήθηκαν στο πρώτο στάδιο. Οι ειδικοί στόχοι πρέπει να έχουν τα εξής χαρακτηριστικά: Να είναι σαφείς και σύντομοι κατορθωτοί μετρήσιμοι απόλυτα σύμφωνοι με τους γενικούς στόχους της επιχείρησης και να συνοδεύονται με την προβλεπόμενη ημερομηνία ολοκλήρωσης τους. Στάδιο 3 ο Συζήτηση των ειδικών στόχων του υφισταμένου: Κατά το στάδιο αυτό, ο προϊστάμενος συναντά τον υφιστάμενο και συζητά τους ειδικούς στόχους του οποίους έχει θέσει ο τελευταίος, προκειμένου να εκτελέσει το έργο που του είχε ανατεθεί κατά το πρώτο στάδιο. Συμφωνούνται από κοινού οι ειδικοί αυτοί 18\n19 στόχοι. Έτσι ο υφιστάμενος γνωρίζει πλέον ξεκάθαρα ποιο είναι το έργο που πρέπει να εκτελέσει και με ποια σειρά. Στάδιο 4 ο Καθορισμός των προτύπων και σημείων ελέγχου: Από πολύ νωρίς πρέπει, από κοινού μεταξύ προϊσταμένου και υφισταμένου, να καθορίζονται πρότυπα και σημεία ελέγχου για την ολοκλήρωση του έργου που έχει ανατεθεί στο δεύτερο. Τα σημεία ελέγχου παρέχουν την ευκαιρία να γίνουν τυχόν διορθώσεις στους ειδικούς στόχους, εξαιτίας αλλαγών που πηγάζουν από τη διοίκηση της επιχείρησης ή από εξωτερικούς παράγοντες. Συνήθως αποφασίζονται ένα ή δύο σημεία ελέγχου κατά την περίοδο εκτέλεσης του έργου. Στάδιο 5 ο Αξιολόγηση των αποτελεσμάτων: Με την ολοκλήρωση του έργου, ο προϊστάμενος και ο υφιστάμενος αποφασίζουν από κοινού να αξιολογήσουν το έργο που έχει ανατεθεί στον υφιστάμενο. Η αξιολόγηση θα πρέπει να είναι αμερόληπτη και η συζήτηση πρέπει να διεξαχθεί σε χαμηλούς τόνους. Εάν τα αποτελέσματα είναι θετικά, ο υφιστάμενος θα πρέπει να λάβει την αναμενόμενη αναγνώριση για το έργο του. Πλεονεκτήματα και μειονεκτήματα της διοίκηση βάση στόχων (Δ.Β.Σ.) Η εμπειρία δείχνει πως υπάρχουν πλεονεκτήματα αλλά και προβλήματα κατά την εφαρμογή της διοίκησης βάση στόχων (Δ.Β.Σ.). Το σύστημα αυτό διοίκησης, επειδή έχει μεγάλη εφαρμογή στους διάφορους τομείς επιχειρηματικής δραστηριότητας, είναι φυσικό να συγκεντρώνει πολλούς επαίνους αλλά και πολλές επικρίσεις. Παρακάτω αναφέρονται ορισμένα από τα πλεονεκτήματα και τα μειονεκτήματα αυτής της μεθόδου: α. πλεονεκτήματα I. Βελτιώνει την επικοινωνία μεταξύ προϊσταμένου και υφισταμένου. II. III. IV. Βελτιώνει τη χρησιμοποίηση των εισροών (προσωπικό, ενέργεια, πρώτες ύλες, πληροφορίες, κ.α.) σε μια επιχείρηση. Βοηθά στην ανάπτυξη των υφισταμένων. Βοηθά στην απόδοση των εργαζομένων. V. Βελτιώνει τα κριτήρια για την αξιολόγηση του έργου των εργαζομένων. VI. Βοηθά στο γενικό προγραμματισμό της επιχείρησης. β. μειονεκτήματα 19\n20 I. Δεν υπάρχει αρκετή υποστήριξη από τη διοίκηση της επιχείρησης II. III. IV. Οι στόχοι δεν καθορίζονται τέλεια. Δεν υπάρχει σωστή καθοδήγηση για την ολοκλήρωση του έργου που έχει ανατεθεί. Αδυναμία τροποποίησης στόχων, εάν αυτό χρειαστεί εξαιτίας αλλαγών που προέρχονται από τη διοίκηση της επιχείρησης ή από εξωτερικούς παράγοντες. V. Δημιουργεί γραφειοκρατία. VI. VII. VIII. Υπάρχει σπατάλη χρόνου. Η αξιολόγηση μπορεί να μην είναι αμερόληπτη, να αποδίδονται ευθύνες στον υφιστάμενο για τυχόν λάθη ή παραλήψεις, με αποτέλεσμα να ψυχραίνονται ι σχέσεις υφισταμένου-προϊσταμένου. Σε περίπτωση επιτυχίας του στόχου να μην αναγνωρίζεται η συμβολή του υφισταμένου, με αποτέλεσμα να νιώθει πικρία και να μην είναι συνεργάσιμος μετά. Από την παραπάνω απαρίθμηση των μειονεκτημάτων, είναι φανερό πως αυτά δεν οφείλονται στη μέθοδο αλλά στην κακή εφαρμογή της από μέρους της διοίκηση της επιχείρησης., 1.4. ΤΥΠΟΙ ΠΡΟΓΡΑΜΜΑΤΩΝ Τα προγράμματα μιας επιχείρησης ή οργανισμού γενικότερα κατατάσσονται σε τρεις βασικές κατηγορίες: 7 I. Με κριτήριο την έκταση που καλύπτουν τα προγράμματα διακρίνονται σε στρατηγικά και λειτουργικά. II. III. Με κριτήριο το χρόνο, σε μακροχρόνια και βραχυχρόνια προγράμματα. Με κριτήριο την ευκαμψία που παρουσιάζουν, σε αναπροσαρμοζόμενα ή κατευθυνόμενα και σε μη αναπροσαρμοζόμενα προγράμματα. Στο σχήμα 1.5. παρουσιάζονται οι διάφορες κατηγορίες και τύποι προγραμμάτων. 8 7 Οργάνωση και Διοίκηση, το Management της Νέας Εποχής, εκδόσεις Rosili έκδοση 2007, Α. Τζωρτζάκης-Κ. Τζωρτζάκη Σελ Οργάνωση και Διοίκηση, το Management της Νέας Εποχής, εκδόσεις Rosili έκδοση 2007, Α. Τζωρτζάκης-Κ. Τζωρτζάκη Σελ\n21 ΚΑΤΑΤΑΞΗ ΤΩΝ ΠΡΟΓΡΑΜΜΑΜΑΤΩΝ ΩΣ ΠΡΟΣ : ΤΥΠΟΙ ΠΡΟΓΡΑΜΜΑΤΩΝ την έκταση Στρατηγικά Λειτουργικά Μακροχρόνια το χρόνο Βραχυχρόνια την ευκαιρία Αναπροσαρμοζόμενα Μη Αναπροσαρμοζόμενα Σχήμα 1.5. Κατηγορίες προγραμμάτων Παρακάτω αναλύονται οι διάφοροι τύποι προγραμμάτων. Στρατηγικά και λειτουργικά προγράμματα Τα στρατηγικά προγράμματα αναφέρονται στην αποστολή της επιχείρησης, προσδιορίζουν ους γενικότερους στόχους, καθώς και τη δομή της επιχείρησης για την επίτευξη αυτών των στόχων. Τα λειτουργικά προγράμματα προσδιορίζουν τον τρόπο και τις λεπτομέρειες για την υλοποίηση του συνόλου των στόχων που αναφέρονται στο στρατηγικό πρόγραμμα της επιχείρησης. Το στρατηγικό πρόγραμμα όπως είναι φυσικό, καλύπτει από πλευράς στόχων τα λειτουργικά προγράμματα της επιχείρησης και θέτει τις βάσεις και το πλαίσιο προγραμμάτων αυτών. Υπάρχει δηλαδή, μια άμεση σχέση μεταξύ στρατηγικών και λειτουργικών προγραμμάτων. Όλα τα λειτουργικά προγράμματα πηγάζουν από τα στρατηγικά προγράμματα. Τα στοιχεία όμως της επαναπληροφόρησης και αναπροσαρμογής και των δύο αυτών τύπων προγραμμάτων είναι πολύ έντονα, προκειμένου να επιτευχθούν οι στόχοι της επιχείρησης, ανεξάρτητα αν αυτοί είναι στρατηγικοί ή λειτουργικοί. Μακροχρόνια και βραχυχρόνια προγράμματα Τα μακροχρόνια προγράμματα αναφέρονται σε χρονική διάρκεια, συνήθως, πέντε ή και περισσότερων ετών. Τα βραχυχρόνια λειτουργικά προγράμματα τείνουν να έχουν μικρότερη χρονική διάρκεια η οποί ανάλογα με το είδος της επιχείρησης και τις συνθήκες του περιβάλλοντος, μπορεί να είναι μηνιαία, ετήσια, διετή κ.ο.κ. Ακόμη πρέπει να πούμε πως, κατά την κατάταξη των προγραμμάτων σε μακροχρόνια και βραχυχρόνια, το ένα πρόγραμμα δεν είναι ανεξάρτητο από το άλλο ως προς τη χρονική τους διάρκεια. Υπάρχει δηλαδή, μιας στενή σχέση μεταξύ μακροχρόνιων στρατηγικών προγραμμάτων και βραχυχρόνιων λειτουργικών προγραμμάτων, όπως αναφέρθηκε παραπάνω. Συνήθως, όμως, η χρονική διάρκεια 21\n22 των βραχυχρόνιων προγραμμάτων καθορίζεται από το στρατηγικό μακροχρόνιο πρόγραμμα της επιχείρησης. Επίσης, είναι φανερό πως όσο μικρότερη χρονική διάρκεια καλύπτει ένα πρόγραμμα τόσο πιο λεπτομερειακό και συγκεκριμένο είναι, αντίθετα με το μακροχρόνιο, που όσο πιο μεγάλης διάρκειας είναι τόσο πιο γενικό και σκιώδες είναι. Αναπροσαρμοζόμενα (εύκαμπτα) και μη αναπροσαρμοζόμενα προγράμματα Το στοιχείο της αβεβαιότητας αποτελεί το βασικότερο πρόβλημα για τα διοικητικά στελέχη κατά τη σχεδίαση ενός προγράμματος. Εντούτοις, τα περισσότερα διοικητικά στελέχη προτιμούν τα μη αναπροσαρμοζόμενα προγράμματα από τα εύκαμπτα. Στα μη αναπροσαρμοζόμενα προγράμματα (τα άκαμπτα) ο στόχος είναι ξεκάθαρος και δεν αφήνει περιθώρια για παρανοήσεις. Κατά την κατάτμηση δε του στόχου στα διάφορα επίπεδα της διοικητικής ιεραρχίας, ο στόχος γίνεται κατανοητός, αφού είναι συγκεκριμένος. Στο σχήμα 1.7. δίδεται ένα παράδειγμα κατάτμησης και συγκεκριμενοποίησης του στόχου από ένα μη αναπροσαρμοζόμενο πρόγραμμα. 9 Περιεχόμενο του στόχου Αύξηση παραγωγής Μέγεθος του στόχου Κατά 30% Χρονική περίοδος του στόχου Κατά του επόμενους 6 μήνες Φορέας του στόχου Διευθυντής Παραγωγής Σχήμα 1.7. Συγκεκριμενοποίηση του Στόχου Παρά το γεγονός αυτό, και τα άκαμπτα προγράμματα πρέπει να αναπροσαρμόζονται, γιατί ένα διοικητικό στέλεχος δεν είναι δυνατόν να προβλέψει κάθε λεπτομέρεια που απαιτούν αυτού του τύπου τα προγράμματα κατά το σχεδιασμό τους. Επομένως, εάν υπάρχει μεγάλη αβεβαιότητα τόσο στο περιβάλλον όσο και στην ίδια την επιχείρηση κατά το σχεδιασμό ενός προγράμματος, τότε πρέπει να επιλέγεται ο τύπος του αναπροσαρμοζόμενου προγράμματος. Το 9 Οργάνωση και Διοίκηση, το Management της Νέας Εποχής, εκδόσεις Rosili έκδοση 2007, Α. Τζωρτζάκης-Κ. Τζωρτζάκη Σελ\n23 πρόγραμμα αυτό παρέχει τη δυνατότητα να αναπροσαρμόζεται εύκολα, ανάλογα με τις αλλαγές του περιβάλλοντος. Τα αναπροσαρμοζόμενα προγράμματα παρέχουν μια γενική κατεύθυνση στο διοικητικό στέλεχος. Δεν το βάζουν, δηλαδή, μέσα σε καλούπια ή δεν το υποχρεώνουν να βαδίζει μεταξύ δύο σιδηροδρομικών γραμμών, αλλα του παρέχουν τη δυνατότητα να προσαρμόζει το πρόγραμμα του σύμφωνα με τις εκάστοτε παρουσιαζόμενες συνθήκες του περιβάλλοντος και της επιχείρησης. Παραδείγματος χάριν, ένα μη αναπροσαρμοζόμενο πρόγραμμα ορίζει ποιοι θα ενεργήσουν, πώς και πότε, προκειμένου να μειωθεί το κόστος παραγωγής κατά 4% και να αυξηθεί ο κύκλος εργασιών της επιχείρησης κατά 6% τους επόμενους έξι μήνες, ενώ ένα αναπροσαρμοζόμενο πρόγραμμα βάζει ως στόχο αύξηση των κερδών της επιχείρησης από 5-10% τους επόμενους έξι μήνες. 1.5.ΠΕΡΙΟΡΙΣΤΙΚΟΙ ΠΑΡΑΓΟΝΤΕΣ ΤΟΥ ΠΡΟΓΡΑΜΜΑΤΙΣΜΟΥ Ο προγραμματισμός δεν είναι απλή υπόθεση. Τον τύπο του προγράμματος μιας επιχείρησης δεν τον υπαγορεύουν οι φορείς και τα στελέχη της, αλλά εξαρτάται από τις συνθήκες κάτω από τις οποίες βρίσκεται μια επιχείρηση. Οι συνθήκες αυτές μπορεί να είναι το επίπεδο οργάνωσης της επιχείρησης, το στάδιο του κύκλου ζωής που αυτή βρίσκεται, ο βαθμός αβεβαιότητας που παρουσιάζει το περιβάλλον της επιχείρησης, καθώς και η διάρκεια των μελλοντικών υποχρεώσεών της. Παρακάτω θα γίνει προσπάθεια να αναλυθούν αυτοί οι παράγοντες. 10 α. Το επίπεδο της οργάνωσης Όταν τα στελέχη μιας επιχείρησης βρίσκονται στα κατώτερα επίπεδα της ιεραρχίας, τα προγράμματα που εκπονούν είναι λειτουργικά βραχυχρόνια προγράμματα. Καθώς, όμως, τα στελέχη αυτά ανέρχονται τα διάφορα επίπεδα της διοικητικής ιεραρχίας, ο προσανατολισμός τους γίνεται στρατηγικός και εκπονούν πλέον μακροχρόνια στρατηγικά προγράμματα. Έτσι, ο τύπος του προγραμματισμού για τους Γενικούς Διευθύνοντες Συμβούλους μιας επιχείρησης ή οργανισμού είναι εξ ολοκλήρου στρατηγικός. Σε μια μικρή, όμως, επιχείρηση ο ιδιοκτήτης διευθυντής εκπονεί και τους δύο τύπους προγραμμάτων, δηλαδή είναι υποχρεωμένος να φορέσει το ανάλογο καπέλο κάθε φορά. Αυτός πρέπει να είναι γνώστης και των δύο τύπων προγραμμάτων άρα η μικρή επιχείρησης απαιτεί περισσότερες γνώσεις και μεγαλύτερη προσπάθεια από τον ιδιοκτήτη-διευθυντή της. 10 Οργάνωση και Διοίκηση, το Management της Νέας Εποχής, εκδόσεις Rosili έκδοση 2007, Α. Τζωρτζάκης-Κ. Τζωρτζάκη Σελ\n24 β. Το στάδιο του κύκλου ζωής που βρίσκεται η επιχείρηση Τέσσερα είναι τα στάδια από τα οποία περνά κάθε επιχείρηση: I. Της δημιουργίας της II. III. IV. Της ανάπτυξής της Της ωριμότητας της και Της κάμψης της. Κατά το πρώτο στάδιο, της νηπιακής ηλικίας, τα στελέχη είναι προσανατολισμένα σε εύκαμπτα αναπροσαρμοζόμενα προγράμματα. Είναι ακριβώς αυτό το στάδιο κατά το οποίο απαιτείται μεγάλη ευλυγισία. Οι στόχοι που έχει θέσει η επιχείρηση είναι πειραματικοί. Η εξεύρεση πόρων για την εφαρμογή για την εφαρμογή των προγραμμάτων της είναι αβέβαιη. Επίσης, η επιχείρηση δεν είναι σίγουρη πως θα έχει τους πελάτες που έχει προγραμματίσει. Έτσι, ένα αναπροσαρμοζόμενο και εύκαμπτο πρόγραμμα παρέχει τη δυνατότητα στους διευθυντές να κάνουν εύκολα, όπου χρειάζεται, τις απαραίτητες αλλαγές. Κατά το στάδιο της ανάπτυξης και της ωριμότητας, τα προγράμματα γίνονται περισσότερο άκαμπτα, μη αναπροσαρμοζόμενα, αφού οι στόχοι της επιχείρησης είναι πλέον ξεκάθαροι. Επίσης, υπάρχει μια σιγουριά, τόσο ως προς τους πόρους της επιχείρησης όσο και ως προς τους πελάτες. Ο τύπος των προγραμμάτων, πάλι αλλάζει καθώς η επιχείρηση μετακινείται από το στάδιο της ωριμότητας στο στάδιο της κάμψης. Κατά το στάδιο της κάμψης η επιχείρηση χρησιμοποιεί εύκαμπτα αναπροσαρμοζόμενα προγράμματα, δηλαδή κάνει μια προσπάθεια να περισώσει ό,τι είναι δυνατόν μέσα στη δίνη του ανταγωνισμού. Στη οποία άφησε τον εαυτό της να μπει. Σχετικά με τη διάρκεια των προγραμμάτων, τα βραχυχρόνια προγράμματα χρησιμοποιούνται κατά τα στάδια της δημιουργίας και της κάμψης της επιχείρησης, γιατί παρέχουν στους διευθυντές μεγαλύτερη ευλυγισία. Κατά το στάδιο της ανάπτυξης και της ωριμότητας του κύκλου ζωής της επιχείρησης, τα μακροχρόνια προγράμματα είναι τα καλύτερα, αφού η επιχείρηση αισθάνεται μεγαλύτερη ασφάλεια για τους λόγους που αναφέρθηκαν παραπάνω. γ. Ο βαθμός της αβεβαιότητας του περιβάλλοντος: Όσο πιο μεγάλος είναι ο βαθμός της αβεβαιότητας τόσο περισσότερο επιβάλλεται στην επιχείρηση να στηρίζεται σε βραχυχρόνια (εύκαμπτα) αναπροσαρμοζόμενα προγράμματα. Σε Θεομηνίες, π.χ., ή σε απρόβλεπτα γεγονότα, 24\n25 που επηρεάζουν την τουριστική βιομηχανία της χώρας μας οι ξενοδοχειακές και ταξιδιωτικές επιχειρήσεις αναγκάζονται να εκπονούν βραχυχρόνια αναπροσαρμοζόμενα προγράμματα. δ. Η διάρκεια των μελλοντικών υποχρεώσεων: Όσο περισσότερο ένα πρόγραμμα επηρεάζεται από τις μελλοντικές υποχρεώσεις της επιχείρησης τόσο πιο μεγάλη διάρκεια πρέπει να έχει αυτό το πρόγραμμα. Δηλαδή, τα προγράμματα πρέπει να έχουν την απαιτούμενη διάρκεια για να πραγματοποιηθούν οι αποφάσεις που λαμβάνονται κατά το σχεδιασμό τους. Αυτό, όμως, που πρέπει να γίνει ξεκάθαρο εδώ, σχετικά με τον προγραμματισμό, είναι ότι οι διευθυντές δεν προγραμματίζουν μελλοντικές αποφάσεις. Προγραμματίζουν τις μελλοντικές συνέπειες που θα προκύψουν από τις αποφάσεις τις οποίες λαμβάνουν σήμερα. Αποφάσεις που πάρθηκαν σήμερα γίνονται αυτόματα υποχρεώσεις για μελλοντικές ενέργειες. Έτσι, τα στελέχη της επιχείρησης πρέπει να διαθέτουν αρκετή διορατικότητα και να έχουν τέτοια πληροφόρηση, ώστε οι αποφάσεις που παίρνουν σήμερα να είναι ρεαλιστικές και υλοποιήσιμες στο μέλλον. 2.ΣΤΡΑΤΗΓΙΚΗ ΚΑΙ ΠΟΛΙΤΙΚΗ ΤΗΣ ΕΠΙΧΕΙΡΗΣΗΣ 2.1.Η Στρατηγική της επιχείρησης (Business Strategy) Ο όρος στρατηγική είναι παρμένος από τη στρατιωτική επιστήμη και σημαίνει το σύνολο των συντονισμένων ενεργειών και χειρισμών για την επίτευξη ενός απώτερου, μακροπρόθεσμου, βασικού σκοπού, με ορισμένα μέσα. 11 Με επίκεντρο τον όρο στρατηγικός έχει αναπτυχθεί στο επιχειρησιακό πεδίο μια πλούσια ορολογία, όπως: Στρατηγικοί σκοποί (Strategic Goals): υψηλοί σκοποί και τελικά αποτελέσματα που αφορούν σε μακροπρόθεσμη επιχειρησιακή επιβίωση, αξία και ανάπτυξη Management, εκδόσεις Interbooks,έκδοση 1995, Ιωάν. Χολέβας, σελ\n26 Στρατηγικό Management: διαδικασία που κατευθύνει τους Managers ολόκληρης της επιχείρησης στη διαμόρφωση και επίτευξη των στρατηγικών σκοπών της επιχείρησης. Στρατηγικός σχεδιασμός (Strategic Planning): η διαδικασία λήψης αποφάσεων για την επίτευξη των στρατηγικών σκοπών της επιχείρησης. Ο στρατηγικός σχεδιασμός γίνεται μετά από εκτίμηση της θέσης της επιχείρησης στην αγορά και τις προοπτικές που υπάρχουν, επισήμανση των συνθηκών του περιβάλλοντος (γενικότερου και ειδικότερου), υπολογισμό του χαρτοφυλακίου της επιχείρησης (μετοχές, ομολογίες κ.λπ. που διαθέτει) και ανάλυση του κενού (Gap Analysis) που είναι η εκτίμηση των εκτάκτων κερδών που πρέπει να πραγματοποιήσει η επιχείρηση για να φτάσει στο επίπεδο των κερδών που τέθηκε ως σκοπός της. Υπάρχει μια γενική επιχειρησιακή στρατηγική και στο πλαίσιο της διαμορφώνονται οι επιμέρους στρατηγικές που διακρίνονται σε κύριες ή μείζονες, ελάσσονες, σύνθετες και περιστασιακές. Κύριες ή μείζονες στρατηγικές (Major Strategies) είναι ενδεικτικά: 1. Η στρατηγική αποδέσμευσης, όπως είναι η διακοπή της παραγωγής μιας μεγάλης ποικιλίας προϊόντων και ο περιορισμός σ ένα μικρό αριθμό που είναι ο πιο αποδοτικός. 2. Η στρατηγική κατάκτησης, με επέκταση της παραγωγής σε άλλα προϊόντα ή σε διαφορετικούς τύπους προϊόντων. Το όργανο που εκτελεί την ανώτατη διοίκηση (Διοικητικό Συμβούλιο, Διευθύνων Σύμβουλος ή Γενικός Διευθυντής) είναι αρμόδιο για τη λήψη αποφάσεων για τις μείζονες στρατηγικές, για την έγκριση των ελασσόνων, σύνθετων και περιστασιακών στρατηγικών και για το στρατηγικό σχεδιασμό. Γενικά για το τι θα γίνει που σημαίνει στρατηγική είναι αρμόδιο το κορυφαίο διοικητικό όργανο, ενώ ο τρόπος ενέργειας (το πώς θα γίνει αυτό που αποφασίσθηκε) που σημαίνει τακτική (επίσης κατά την στρατιωτική ορολογία) είναι αρμόδια τα ανώτερα και τα μεσαία διοικητικά όργανα. 26\n27 2.2 Η πολιτική της επιχείρησης 1. Έννοια. Πολιτική στο χώρο των επιχειρήσεων είναι η επιστημονική τεχνική (γνώσεις) και η τέχνη (προσωπική ικανότητα), ώστε με την κατάλληλη συμπεριφορά να επιτυγχάνονται οι σκοποί και οι στόχοι της επιχείρησης. 2. Χαρακτηριστικά της επιχειρησιακής πολιτικής είναι: - Αυτή πρέπει να εξυπηρετεί τη στρατηγική της επιχείρησης και να εναρμονίζεται με το πρόγραμμα δράσης της επιχείρησης. - Διέπεται από ένα γενικό πλαίσιο κανόνων (ένα σύμβολο πίστης ) σχετικά με την επιχείρηση. - Προσαρμόζεται στις εκάστοτε επικρατούσες συνθήκες και γι αυτό είναι ελαστική. - Η πολιτική χαράζει κατευθύνσεις ως προς τις συμπεριφορές. Η πρακτική εφαρμόζει τις κατευθύνσεις με συγκεκριμένους χειρισμούς. 3. Μορφές. Η επιχειρησιακή πολιτική μπορεί να είναι: γνήσια, δηλαδή να προέρχεται από την ελεύθερη βούληση εκείνων που έχουν αρμοδιότητα για τη θέσπισή της, υποχρεωτική ή επιβαλλόμενη, όταν επιβάλλεται αναγκαστικά από εξωτερικούς παράγοντες, όπως η δημόσια διοίκηση (π.χ. απαγόρευση παροχής δώρων στην πελατεία) ή μια ομοιοεπαγγελματική οργάνωση (π.χ. απόφαση για κλείσιμο των καταστημάτων επί ένα χρονικό διάστημα), εξυπακουόμενη, όταν η εφαρμογή της είναι αυτονόητη γιατί συνδέεται με την ίδια την επιχειρησιακή δραστηριότητα (π.χ. έρευνα για τις παρατηρήσεις των πελατών) και αναθεωρημένη, όταν αποτελεί αλλαγή μιας προηγούμενης πολιτικής που αποδείχθηκε λανθασμένη. 4. Γενική και ειδικές πολιτικές. Υπάρχουν, μια γενική πολιτική που αφορά στο σύνολο της επιχείρησης και ειδικές, πολιτικές που αφορούν σε επιμέρους τομείς, όπως είναι η πολιτική για τις πωλήσεις, για τις αγορές, για τα αποθέματα, για τον ανθρώπινο παράγοντα (και ακόμα ειδικότερα, η πολιτική μισθών και ημερομισθίων) κ.ο.κ. Η γενική πολιτική ενοποιεί και συντονίζει τις ειδικές πολιτικές που, εξάλλου, είναι προσαρμοσμένες σ αυτή. 5. Διατύπωση της πολιτικής. Έχει πολύ μεγάλη σημασία ο τρόπος με τον οποίο γίνεται η διατύπωση της πολιτικής. Ως προς αυτή απαιτούνται τα εξής: -Να είναι σαφής και κατανοητή. -Να αναπτύσσεται διεξοδικά στα διοικητικά στελέχη (Managers),ώστε όλα να την κάνουν κτήμα τους και να προσαρμόζονται σ αυτή. 27\n28 -Κάθε στέλεχος πρέπει να την αναλύει στα πρόσωπα που συμμετέχουν στην ομάδα της οποίας ηγείται (τμήμα, υπηρεσία, γραφείο) ώστε και αυτά να τη γνωρίζουν και να την υπηρετούν. -Αν από την πράξη αποδειχθεί ότι μια πολιτική είναι λανθασμένη και αποφασισθεί η αναθεώρησή της, η νέα πολιτική που αποφασίζεται πρέπει επίσης να αναλυθεί σε στελέχη και προσωπικό, αφού προηγουμένως εξηγηθούν οι λόγοι που επέβαλαν την αναθεώρηση. 2.3.ΕΠΕΞΕΡΓΑΣΙΑ ΚΑΙ ΑΝΑΠΤΥΞΗ ΣΧΕΔΙΩΝ Λόγος της επεξεργασίας σχεδίων Σύμφωνα με μια άποψη που έχει πολλούς υποστηρικτές, η επεξεργασία σχεδίων- προγραμμάτων (Plans-programs) αποτελεί θεμέλιο της διοίκησης και γι αυτό είναι υποχρεωτική γι αυτή. Γιατί από τον προγραμματισμό των στόχων για επίτευξη προκύπτουν (1) το είδος της οργανωτικής διάρθρωσης που πρέπει να έχει η επιχείρηση, (2) το είδος των ανθρώπων που απαιτούνται για την κάλυψη των διοικητικών θέσεων, (3) το είδος της ηγεσίας που πρέπει να εφαρμόζεται ώστε το προσωπικό να καθοδηγείται αποτελεσματικά και να συμβάλλει στην επιτυχία των σχεδίων- προγραμμάτων, η οποία διαπιστώνεται με τον έλεγχο. Προϋποθέσεις για την εργασία των σχεδίων Για να είναι δυνατή αυτή, όπως και η ανάπτυξη των σχεδίων απαιτούνται, ορισμένες προϋποθέσεις. Αυτές είναι: 1. Γενικής φύσης: α. σταθερότητα νομοθετικού πλαισίου άσκησης της επιχειρησιακής δράσης (εμπορικής και φορολογικής νομοθεσίας) και β. νομισματική σταθερότητα (χαμηλός πληθωρισμός, γιατί με υψηλό πληθωρισμό τα σχέδια- προγράμματα είναι επισφαλή). 2. Εσωτερικής (ενδοεπιχειρησιακής) φύσης: α. κατάλληλη διοικητική οργάνωση της επιχείρησης, β. εφαρμογή λογιστικού σχεδίου και πλήρης λογιστική οργάνωση (Γενική Λογιστική και Λογιστική Κόστους), γ. τήρηση στατιστικών στοιχείων και πινάκων, δ. χρησιμοποίηση Computers και ε. πρόθυμη συμμετοχή του προσωπικού που η συμβολή του στην επεξεργασία όπως και στην εφαρμογή των σχεδίων- είναι μεγάλη. Αρμοδιότητα για την επεξεργασία των σχεδίων 28\nΙΙΙ. Προγραμματισμός Η Διαδικασία του προγραμματισμού\nΗ Διαδικασία του προγραμματισμού 79 Προγραμματισμόςείναι η διαδικασία καθορισμού στόχων και η επιλογή μιας μελλοντικής πορείας για την επίτευξη τους Ο προγραμματισμός γεφυρώνει το κενό ανάμεσα στην θέση\n«Προγραμματισμός και μέθοδοι λήψης επιχειρηματικών αποφάσεων»\nΤΕΙ ΔΥΤΙΚΗΣ ΕΛΛΑΔΑΣ ΣΧΟΛΗ ΔΙΟΙΚΗΣΗΣ & ΟΙΚΟΝΟΜΙΑΣ ΤΜΗΜΑ ΔΙΟΙΚΗΣΗ ΕΠΙΧΕΙΡΗΣΕΩΝ ΠΤΥΧΙΑΚΗ ΕΡΓΑΣΙΑ «Προγραμματισμός και μέθοδοι λήψης επιχειρηματικών αποφάσεων» Φοιτητές: Ορφανός Γεώργιος (Α.Μ.: 8761) Ψιλογεωργόπουλος\nΑ.Τ.Ε.Ι. ΚΑΛΑΜΑΤΑΣ ΤΜΗΜΑ ΛΟΓΟΘΕΡΑΠΕΙΑΣ ΟΡΓΑΝΩΣΗ ΚΑΙ ΔΙΟΙΚΗΣΗ ΥΠΗΡΕΣΙΩΝ ΥΓΕΙΑΣ. ΚΕΦΑΛΑΙΟ 3 Διοίκηση διαχείριση ενός Οργανισμού Α μέρος\nΑ.Τ.Ε.Ι. ΚΑΛΑΜΑΤΑΣ ΤΜΗΜΑ ΛΟΓΟΘΕΡΑΠΕΙΑΣ ΟΡΓΑΝΩΣΗ ΚΑΙ ΔΙΟΙΚΗΣΗ ΥΠΗΡΕΣΙΩΝ ΥΓΕΙΑΣ ΚΕΦΑΛΑΙΟ 3 Διοίκηση διαχείριση ενός Οργανισμού Α μέρος ΔΙΔΑΣΚΟΥΣΑ: Ιωάννα Καραμήτρη ΚΑΛΑΜΑΤΑ Ακαδημαϊκό έτος: 2012-2013 1 ΚΕΦΑΛΑΙΟ


Τα συμπτώματα που προκαλεί η κατάθλιψη\nYou are here: Home / Άρθρα / Τα συμπτώματα που προκαλεί η κατάθλιψη\nMay 30, 2016 Από Angelos Klitsas 1 Comment\nΗ λέξη κατάθλιψη έχει πολλές και διαφορετικές σημασίες. Συνήθως άλλα εννοούμε όταν την χρησιμοποιούμε στην καθημερινή μας γλώσσα και άλλα όταν την χρησιμοποιούμε για να περιγράψουμε ένα κλινικό σύνδρομο, το οποίο χρήζει θεραπείας.\nΜε την κοινή σημασία του όρου η κατάθλιψη είναι μια άσχημη διάθεση που είναι η φυσιολογική απάντηση σε ένα ερέθισμα. Το ερέθισμα αυτό συνήθως έχει να κάνει με μια αίσθηση απώλειας, όπως ο θάνατος ενός αγαπημένου προσώπου, ο χωρισμός, η απώλεια της εργασίας, η μη επίτευξη των στόχων μας, η απώλεια ενός υλικού αγαθού κλπ. Οι φυσιολογικές αυτές αντιδράσεις δεν διαρκούν πολύ, συνήθως δεν επηρεάζουν την γενική λειτουργικότητα και δραστηριότητα του ατόμου, μεταβάλλονται και τροποποιούνται εύκολα, ενώ πολλές φορές αυτοπεριορίζονται.\nΌταν όμως οι εκδηλώσεις της είναι σοβαρές, διαρκούν για αρκετές εβδομάδες και αρχίζουν να παρεμβαίνουν στην εργασία και στην κοινωνική ζωή, τότε η κατάθλιψη θεωρείται ασθένεια ή κλινική κατάθλιψη. Ο άνθρωπος που την έχει, πραγματικά υποφέρει, δεν μπορεί να ελέγξει αυτό το αίσθημα και τα συμπτώματα δεν είναι απλά κατασκευάσματα της φαντασίας του.\nΟρισμένες μορφές κατάθλιψης είναι ελαφρώς διαφορετικές ή μπορούν να αναπτυχθούν κάτω από μοναδικές συνθήκες. Η κατάθλιψη μπορεί να αλλάξει τον τρόπο που οι άνθρωποι σκέφτονται και συμπεριφέρονται, καθώς και τις σωματικές τους λειτουργίες.\nΜερικά από τα συμπτώματα που εμφανίζει κάποιος όταν έχει κατάθλιψη είναι:\n1. Καταθλιπτική διάθεση σχεδόν κάθε μέρα.\n2. Ιδέες ενοχής και αναξιότητας.\n3. Αϋπνία ή υπερυπνία σχεδόν καθημερινά.\n4. Έλλειψη ενέργειας και αισθήματα κόπωσης\n5. Δυσκολία στη συγκέντρωση, βραδύτητα στη σκέψη και δυσχέρεια στη λήψη των αποφάσεων.\n6. Απώλεια του ενδιαφέροντος ή μείωση της ευχαρίστησης από δραστηριότητες που τον ευχαριστούσαν στο παρελθόν.\n7. Μείωση ή αύξηση της όρεξης ή του βάρους.\n8. Πόνοι ή κράμπες σε διάφορα μέρη του σώματος (στήθος, πλάτη κλπ.), πονοκέφαλοι και πεπτικά προβλήματα χωρίς σαφή φυσικά αιτία.\nΔεν υπάρχει ένα και μοναδικό αίτιο που θα μπορούσε να ενοχοποιηθεί για την εμφάνιση των καταθλιπτικών επεισοδίων. Πρόκειται για μια πολυπαραγοντική νόσο, η οποία οφείλεται στην αλληλεπίδραση γενετικών, βιολογικών και ψυχοκοινωνικών παραγόντων. Οι βαρύτερες μορφές της προκαλούνται κυρίως από βιολογικούς παράγοντες, ενώ οι ηπιότερες από ψυχοκοινωνικούς.\nΗ μείζων κατάθλιψη, η κλασική σοβαρή διαταραχή που διαβρώνει σημαντικά τον ψυχισμό και τη λειτουργικότητα του ατόμου, σύμφωνα με τις προβλέψεις του Παγκόσμιου Οργανισμού Υγείας θα είναι μέχρι το 2020 η δεύτερη σε συχνότητα νόσος που προκαλεί αναπηρία μετά τα καρδιαγγειακά νοσήματα. Η αντιμετώπισή της στη σημερινή εποχή αποτελεί μείζονος σημασίας ανάγκη.\nΗ κατάθλιψη είναι ευκολότερα θεραπεύσιμη σε σύγκριση με τις άλλες ψυχικές ασθένειες. Οι περισσότεροι άνθρωποι δέχονται βοήθεια για να την ξεπεράσουν, που περιλαμβάνει φαρμακευτική αγωγή ή και ψυχολογική συμβουλευτική. Η υποστήριξη από την οικογένεια, φίλους αλλά και ομάδες αυτό-βοήθειας μπορούν επίσης να βοηθήσουν σημαντικά.\nΠολλοί άνθρωποι που πάσχουν από σοβαρής μορφής κατάθλιψη περιμένουν πολύ καιρό πριν αναζητήσουν κάποια θεραπεία ή μπορεί και να μην την αναζητήσουν ποτέ. Είναι πιθανό να μην συνειδητοποιήσουν ότι έχουν μία θεραπεύσιμη ασθένεια ή να ανησυχούν για την αρνητική στάση της κοινωνίας απέναντι σε κάποιον που χρειάζεται τέτοιου είδους θεραπεία.\nGeorge Touliatos says\nΩς τέως καταθλιπτικός ασθενής του ακαδημαικού καθηγητή ψυχιατρικής,κ.Κώστα Στεφανή,φρονώ πως οι συναισθηματικές διαταραχές είναι άμεσα συσχετισμένες με τη συγκέντρωση νευροδιαβιβαστών στον εγκέφαλο και κυρίως της σεροτονίνης και ντοπαμίνης.Κάποιοι άνθρωποι που είναι επιρρεπείς σε μελαγχολία,έχουν χημεία εγκεφάλου χαμηλή στις συγκεκριμένες ουσίες.Κυρίως στην εμφάνισης της ενδογενούς κατάθλιψης,που η εκδήλωση της δεν οφείλεται στην παρουσία ενός γεγονότος (απώλεια προσφιλούς προσώπου,διαζύγιο,απώλεια εργασίας).


Tα ζώδια σήμερα (4/10) - Εφημερίδα Γνώμη Υπεύθυνη ενημέρωση\nTα ζώδια σήμερα (4/10)\nAυτή η εβδομάδα προμηνύεται έντονη όσον αφορά τις διαπροσωπικές σου σχέσεις καθώς η νέα Σελήνη που θα πραγματοποιηθεί στο ζώδιο του Ζυγού στις 6/10 και η σύνοδος της με τον Άρη μπορεί να φέρουν τα «πάνω-κάτω». Διαφύλαξε σχέσεις που είναι σημαντικές για εσένα από εντάσεις και παρορμητικά λόγια, καθώς η παρουσία του Άρη κοντά στα «φώτα» της νέας Σελήνης θα φέρει αρκετά.\nΘα προσπαθήσεις να κλείσεις ζητήματα τα οποία υπάρχουν σε εκκρεμότητα στην καθημερινότητά σου και μπορεί να σου έχουν δημιουργήσει άγχος. Η νέα Σελήνη στο ζώδιο του Ζυγού στις 6/10 και η σύνοδος της με τον Άρη πού βρίσκεται το ίδιο ζώδιο δείχνει πως η καθημερινότητά θα είναι αρκετά απαιτητική αυτή την εβδομάδα. Από τη θέλησή σου θα εξαρτηθεί και το πρόγραμμά σου αλλά και η διεκπεραίωση κάποιων υποχρεώσεων που υπάρχουν αυτή τη στιγμή.\nΗ νέα Σελήνη στο ζώδιο του Ζυγού (6/10) θα στρέψει το ενδιαφέρον σου στις αισθηματικές σου υποθέσεις και πολύ πιθανό να ανοίξει και ένα νέο κεφάλαιο σε μία αισθηματική σχέση. Η σύνοδος της νέας Σελήνης με τον Άρη πού βρίσκεται και εκείνος στο ζώδιο του Ζυγού δείχνει κάποιες στιγμές έντασης, οι οποίες μπορεί να αποτελέσουν την αιτία για αποφάσεις, οι οποίες θα είναι παρορμητικές!\nΘα κάνουν την εμφάνισή τους κάποια ζητήματα τα οποία σχετίζονται με υποχρεώσεις του σπιτιού ή με κάποιες οικογενειακές υποθέσεις. Η νέα Σελήνη στις 6/10 δείχνει πως τώρα ήρθε ο καιρός για αποφάσεις σε θέματα τα οποία σε έχουν ταλαιπωρήσει αρκετά το προηγούμενο διάστημα και σχετίζονται με τα παραπάνω. Για να γίνει αυτό θα πρέπει να κλείσεις κάποιες υποχρεώσεις και κάποιες δουλειές οι οποίες παραμένουν σε εκκρεμότητα.\nΗ νέα Σελήνη στο ζώδιο του Ζυγού σε προτρέπει να κλείσεις κάποια ζητήματα τα οποία άνοιξαν το προηγούμενο διάστημα και αφορούν σχέσεις με πρόσωπα που βρίσκονται στο στενό σου περιβάλλον. Η σύνοδος της νέας Σελήνης με τον Άρη που βρίσκεται στο ζώδιο του Ζυγού, δείχνει πως μπορεί να υπάρξουν κάποιες συζητήσεις με κάποιο συγγενή, γνωστό ή φίλο σου, οι οποίες θα ανάψουν τα αίματα.\nΜπορεί να σου δημιουργηθεί ανησυχία σχετικά με την εξέλιξη κάποιων ζητημάτων, ιδιαίτερα αν αυτά σχετίζονται με κάποιο τρόπο και με τον οικονομικό τομέα. Η νέα Σελήνη που θα πραγματοποιηθεί στο ζώδιο του Ζυγού στις 6/10 και η σύνοδος της με τον Άρη που βρίσκεται στο ίδιο ζώδιο, μιλά για έξοδα για αυτό θα πρέπει να ακολουθήσεις το ρητό που λέει πως «των φρονίμων τα παιδιά πριν πεινάσουν μαγειρεύουν». Προσπάθησε να αποφύγεις αγορές οι οποίες μπορούν να περιμένουν για αργότερα.\nAυτή η εβδομάδα είναι αφιερωμένη σε εσένα -όπως και όλο αυτό το διάστημα- καθώς τα περισσότερα αστρολογικά δρώμενα συμβαίνουν στο δικό σου ζώδιο. Στις 6/10 θα πραγματοποιηθεί η νέα Σελήνη στο ζώδιό σου η οποία βρίσκεται σε σύνοδο με τον Άρη. Όπου βρίσκεται ο Άρης υπάρχει μία έντονη παρορμητική διάθεση, η οποία πολύ συχνά οδηγεί σε κινήσεις που δημιουργούν εκνευρισμό. Προσπάθησε να δώσεις προσοχή σε ζητήματα που αφορούν προσωπικές σχέσεις και συνεργασίες.\nΜε την επιρροή της νέας Σελήνης που θα πραγματοποιηθεί στο ζώδιο του Ζυγού στις 6/10 είναι πιθανό να κάνουν την εμφάνισή τους -με μεγαλύτερη συχνότητα- κάποιες ανησυχίες ή κάποιες φοβίες σχετικές με ζητήματα που σου έχουν τραβήξει το ενδιαφέρον αυτή την περίοδο. Προσπάθησε να μην αφήσεις τον εαυτό σου να μπει σε ένα φαύλο κύκλο αρνητικών σκέψεων, καθώς κάτι τέτοιο θα μπορούσε να μεγεθύνει τα αρνητικά συναισθήματα και τελικά να σε κάνει να αποκτήσεις λάθος εικόνα για ζητήματα που σε ενδιαφέρουν.\nΗ νέα Σελήνη -λόγω της συνόδου που θα έχει μαζί της ο Άρης- θα είναι αρκετά εκρηκτική και δεν αποκλείεται να δημιουργήσει ένα έντονο κλίμα κατά τη διάρκεια συζητήσεων και επαφών με αγαπημένα σου πρόσωπα. Δώσε ιδιαίτερη προσοχή σε συζητήσεις που θα έχεις με φίλους καθώς και σε θέματα τα οποία αφορούν συλλογικές δραστηριότητες και ομάδες στις οποίες είσαι μέλος, μιας και θα ακουστούν πολλές και διαφορετικές απόψεις οι οποίες ενδεχομένως να εγείρουν αντιπαραθέσεις.\nΗ νέα Σελήνη που θα πραγματοποιηθεί στο ζώδιο του Ζυγού στις 6/10 και η σύνοδος της με τον Άρη που βρίσκεται και εκείνος το ίδιο ζώδιο, θα δημιουργήσουν ένα εκρηκτικό κλίμα στο επαγγελματικό σου περιβάλλον. Αυτές τις ημέρες θα χρειαστεί να κρατήσεις χαμηλούς τόνους σε συζητήσεις και θέματα που μπορεί να προκύψουν στη δουλειά, ώστε να μην εμπλακείς σε αυτά. Η επικοινωνία χρειάζεται για ακόμα μία εβδομάδα προσοχή.\nΗ νέα Σελήνη που θα πραγματοποιηθεί στο ζώδιο του Ζυγού στις 6/10 θα σου δημιουργήσει ανυπομονησία, σχετικά με μία συνάντηση ή με ένα ταξίδι που έχεις κατά νου. Η σύνοδος του Άρη πού βρίσκεται και εκείνος στο Ζυγό με τα «φώτα» της νέας Σελήνης δείχνει πως ενδεχομένως να υπάρχουν κάποιες στιγμές έντασης με πρόσωπα τα οποία βρίσκονται στο ευρύτερο σου περιβάλλον.\nΘα δημιουργηθούν οι προϋποθέσεις για αναμόχλευση κάποιων ζητημάτων που έρχονται από το παρελθόν. Είναι πιθανό να υπάρξουν σκέψεις σχετικές με κάποια θέματα, οι οποίες θα σου δημιουργήσουν εσωτερική αναστάτωση. Προσπάθησε να μην αφήσεις τον εαυτό σου να παρασυρθεί από δεδομένα που δεν ανταποκρίνονται στην πραγματικότητα. Ακόμα καλό θα ήταν αυτή την εβδομάδα να δώσεις προσοχή και κάποια έξοδα που μπορεί να κάνουν την εμφάνισή τους.\nΤι λέει το ζώδιό σου για τη σημερινή ημέρα(4/10)


Βρετανία: Σε 14ημερη καραντίνα όσοι εισέρχονται στη χώρα από το εξωτερικό – Crete Voice\nαπό cretevoice 22/05/2020, 18:02\nΗ Βρετανία θα επιβάλλει καραντίνα 14 ημερών σε όσους φτάνουν στη χώρα από το εξωτερικό προκειμένου να περιορίσει την εξάπλωση του νέου κορωνοϊού, ανακοίνωσε σήμερα ο υπουργός αρμόδιος για τη Βόρεια Ιρλανδία Μπράντον Λιούις.\nΌσοι φτάνουν στο Ηνωμένο Βασίλειο θα πρέπει να παραμένουν σε καραντίνα προκειμένου να περιοριστεί το ποσοστό μετάδοσης της covid-19, εξήγησε ο Λιούις μιλώντας στον τηλεοπτικό σταθμό Sky News. Προφανώς οι Βρετανοί πολίτες που θα επιστρέφουν θα μπορούν να παραμένουν σε καραντίνα στα σπίτια τους. Οι επισκέπτες να είναι προετοιμασμένοι για μια καραντίνα 14 ημερών, πρόσθεσε για τα μέτρα.\nΤο μέτρο θα επανεξετάζεται κάθε τρεις εβδομάδες, σύμφωνα με τον Λιούις, καθώς θα προχωρά η σταδιακή άρση του lockdown που αναμένεται να ξεκινήσει την 1η Ιουνίου.\nΟι εξαιρέσεις των μέτρων για τον κορωνοϊό\nΟ Βρετανός υπουργός διευκρίνισε ότι προς το παρόν δεν προβλέπονται εξαιρέσεις για τους ταξιδιώτες που προέρχονται από χώρες με μικρό ποσοστό κρουσμάτων του κορωνοϊού.\nΩστόσο από την καραντίνα θα εξαιρούνται οι οδηγοί φορτηγών που πραγματοποιούν διεθνή δρομολόγια και το ιατρικό προσωπικό, όπως και οι Ιρλανδοί. Εξάλλου ούτε οι ταξιδιώτες από τη Γαλλία θα υποβάλλονται σε καραντίνα, όπως άφησαν πρόσφατα να εννοηθεί Παρίσι και Λονδίνο. Τις λεπτομέρειες του μέτρου αυτού θα παρουσιάσει η Βρετανίδα υπουργός Εσωτερικών Πρίτι Πατέλ στη διάρκεια της ημερήσιας συνέντευξης Τύπου που παραχωρεί και η οποία σήμερα είναι προγραμματισμένη για τις 17:00 τοπική ώρα (19:00 ώρα Ελλάδας).\nΠηγή: Βρετανία: Σε 14ημερη καραντίνα όσοι εισέρχονται στη χώρα από το εξωτερικό\nΓαλλική Φρεγάτα στα ανοιχτά της Λιβύης-Μεγάλη «μάχη» για τον εναέριο χώρο\nΜετασχηματισμό ή διάλυση του ΝΑΤΟ θα επιλέξει ο Τραμπ αν επανεκλεγεί;\ncretevoice 05/09/2020, 17:27\nΝτόναλντ Τραμπ: «Κερδίσαμε – Θα πάμε στο Ανώτατο Δικαστήριο αν μας πάρουν τη νίκη»\ncretevoice 04/11/2020, 10:08\nΝέα Υόρκη: Αίρεται η απαγόρευση κυκλοφορίας – «Ξεφουσκώνουν» οι πορείες\ncretevoice 07/06/2020, 21:50\nΤο Τελ Αβίβ «γυρνάει την πλάτη» στην Ελλάδα; Αποκατάσταση των σχέσεων Ισραήλ-Τουρκίας\ncretevoice 22/05/2020, 16:38


Κλίμα Θεσσαλονίκης | Alpha Drive Rent a Car\nΤο κλίμα της Θεσσαλονίκης, αν και μεσογειακό, παρουσιάζει διάφορες ιδιαιτερότητες λόγω της γεωγραφικής της θέσης.\nΚύριο χαρακτηριστικό του κλίματος της Θεσσαλονίκης είναι οι συχνές,έντονες αλλά σύντομες βροχοπτώσεις καθ’όλη τη διάρκεια του έτους ακόμα και τους καλοκαιρινούς μήνες. Γενικά οι μέρες χαρακτηρίζονται από ηλιοφάνεια και ήπιο καιρό.\nΗ μέση ετήσια θερμοκρασία της πόλης κυμαίνεται στους 15-17 βαθμούς κελσίου. Η χαμηλότερη μέση θερμοκρασία καταγράφεται τον Ιανουάριο με 5,5°C και η υψηλότερη τον Ιούλιο με 26,5°C.\nΟι χιονοπτώσεις στην πόλη της Θεσσαλονίκης, και ιδιαίτερα στα προάστια της πόλης, δεν είναι σπάνιο φαινόμενο αν και τις περισσότερες φορές λιώνει με το που φτάσει στο έδαφος. Φυσικά υπάρχουν και οι εξαιρέσεις, όπως η χιονόπτωση του 2017.\nΗ υγρασία είναι ένας από τους παράγοντες που έχουν μεγάλη επίδραση στο κλίμα της Θεσσαλονίκης. Λόγω της αυξημένες υγρασίας η ζέστη το καλοκαίρι γίνεται πιο έντονη, όπως αντίστοιχα και το κρύο τους χειμώνες.


Hellenic Youth Participation Συνέδρια - Hellenic Youth Participation\nΗ ΗΥP για πρώτη φορά στον χώρο της νεολαίας καινοτομεί και διοργανώνει αντιπροσωπίες (delegations) κατόπιν επιλογής, που συμμετέχουν σε συνέδρια διεθνούς εμβέλειας σε ευρωπαϊκούς οργανισμούς και θεσμικά όργανα της Ε.Ε. όπως το World Forum of Democracy και το European Youth Event.\nΤο World Forum of Democracy (WFD) διοργανώνεται κάθε χρόνο (Νοέμβριο) στο Συμβούλιο της Ευρώπης (Council of Europe) στην έδρα του το Στρασβούργο και αποτελεί ένα κορυφαίο συνέδριο για την δημοκρατία με την συμμετοχή ηγετών, διαμορφωτών της κοινής γνώμης, πολιτικούς, υπεύθυνους λήψης αποφάσεων, ακτιβιστών και εκπροσώπους του επιχειρηματικού και ακαδημαϊκού χώρου. Κάθε χρόνο το συνέδριο προσεγγίζει διαφορετικές διαστάσεις της δημοκρατίας, όπως εκπαίδευση και ίσα δικαιώματα, ισότητα φύλων, ασφάλεια και έλεγχος κ.α.\nΟι προτάσεις που συγκεντρώνονται κατά την διάρκεια των συνεδριάσεων ενημερώνουν το έργο του Συμβούλιο της Ευρώπης.\nΣτο WFD μπορούν να συμμετέχουν ενήλικες χωρίς ανώτατο όριο ηλικίας. Η επιλογή των συμμετεχόντων γίνεται μετά από συνέντευξη. Βασικό κριτήριο είναι η καλή γνώση ξένων γλωσσών, το κίνητρο και η σχέση που έχει ο /η υποψήφιος/α με την θεματική του συνεδρίου.\nTo European Youth Event (ΕΥΕ) διοργανώνεται κάθε δύο χρόνια (Μάιος) μέσα στον χώρο του Ευρωπαϊκού Κοινοβουλίου στο Στρασβούργο.\nΤο ΕΥΕ αποτελεί την μεγαλύτερη συνάντηση της νεολαίας της Ευρώπης και περιλαμβάνει συναντήσεις με Ευρωπαίους πολιτικούς για την ανταλλαγή ιδεών και προοπτικών σχετικά με θέματα που αφορούν τη νεολαία , την ανάπτυξη νέων, καινοτόμων τρόπων και λύσεων για καίρια ερωτήματα για το μέλλον της πλούσιας πολιτιστικής πολυμορφίας εντός της Ε.Ε.\nΕπίσης αποτελεί μία μοναδική πολιτική και πολιτιστική εμπειρία με μια ποικιλία από συναυλίες, παραστάσεις και πολλά παράλληλα καλλιτεχνικά δρώμενα.\nΣτο ΕΥΕ μπορούν να συμμετέχουν νέοι ηλικίας 18-30 ετών. Η επιλογή των συμμετεχόντων γίνεται μετά από συνέντευξη. Βασικό κριτήριο είναι οι σπουδές, η καλή γνώση ξένων γλωσσών και το κίνητρο του συμμετέχοντα.\nΗ ΗΥΡ αναλαμβάνει για τα συνέδρια, την επιλογή, την οργάνωση του ταξιδιού, της διαμονής και την προετοιμασία των συμμετεχόντων.\nΔες τις εμπειριες νεων σε Συνεδρια


Επηρεάζεται η ατμόσφαιρα της Κύπρου από τις εκρήξεις στη Βηρυτό;\nΣάβ, 19/10/2019 - 08:14\nΠτώση της θερμοκρασίας αλλά και βροχές και καταιγίδες θα συμπληρώσουν το μενού του καιρού τις επόμενες ημέρες. Σύμφωνα με την Μετεωρολογική Υπηρεσία ασταθής αέρια μάζα επηρεάζει την περιοχή.\nΣήμερα ο καιρός θα είναι κυρίως αίθριος, ωστόσο από το μεσημέρι και μετά, τοπικά αυξημένες νεφώσεις αναμένεται να δώσουν μεμονωμένες βροχές ή και καταιγίδες, κυρίως στα ορεινά και το εσωτερικό. Σε καταιγίδα δεν αποκλείεται να πέσει και χαλάζι.\nΗ θερμοκρασία θα ανέλθει γύρω στους 30 βαθμούς στο εσωτερικό, γύρω στους 28 στα παράλια και στους 21 βαθμούς στα ψηλότερα ορεινά.\nΟι άνεμοι θα πνέουν αρχικά μεταβλητοί ασθενείς, 3 μποφόρ, για να καταστούν σταδιακά, κυρίως νοτιοδυτικοί ως βορειοδυτικοί, ασθενείς μέχρι μέτριοι, 3 με 4 μποφόρ και τοπικά στα νοτιοδυτικά μέχρι ισχυροί, 4 με 5 μποφόρ. Η θάλασσα θα καταστεί σταδιακά λίγο ταραγμένη.\nΟ καιρός θα είναι γενικά κυρίως αίθριος. Η θερμοκρασία θα πέσει γύρω στους 18 βαθμούς στο εσωτερικό και τα παράλια και στους 11 βαθμούς στα ψηλότερα ορεινά.\nΟι άνεμοι θα πνέουν κυρίως βορειοδυτικοί, ασθενείς, και τοπικά στα δυτικά μέχρι μέτριοι, 3 με 4 μποφόρ. Η θάλασσα θα καταστεί ήρεμη μέχρι λίγο ταραγμένη, εκτός από τα δυτικά παράλια όπου θα παραμείνει λίγο ταραγμένη.\nΤα προϊόντα κατασχέθηκαν και θα καταστραφούν σύμφωνα με τις υφιστάμενες διαδικασίες\n19/10/2019 - 08:11\nΤι έδειξαν οι μετρήσεις του δικτύου παρακολούθησης της ποιότητας του αέρα